open-index/open-wikipedia-markdown huggingface dataset:
రూపిందర్ పాల్ సింగ్

**రూపిందర్ పాల్ సింగ్**(జననం 1990 నవంబరు 11) భారతదేశానికి చెందిన మైదాన హాకీ క్రీడాకారుడు. 2014 కామన్వెల్త్ ఆటలు, 2016 ఒలింపిక్ ఆటలు, 2018 కామన్వెల్త్ ఆటలు అలాగే 2020 టోక్యో ఒలింపిక్స్లో భారత హాకీ జట్టులో ఆడాడు.
## తొలినాళ్ళ జీవితం
రూపిందర్ పాల్ సింగ్ పంజాబ్ రాష్ట్రం ఫరిద్కోట్ లోని ఒక సిక్కు కుటుంబంలో జన్మించాడు. ఇతను తన 11వ ఏటా నుండి హాకీ ఆడటం మొదలెట్టాడు. చండీగఢ్ హాకీ అకాడెమీకి ఎంపికైనప్పటినుండి ఆట పై ఇతనికి మరింత మక్కువ పెరిగింది. 
## కెరీర్
సింగ్ 2010 మేలో మొట్టమొదటి సారి సుల్తాన్ అజ్లాన్ షాహ్ కప్ అంతర్జాతీయ పోటీలలో పాల్గొన్నాడు. ఆ మరు సంవత్సరం 2011 లో జరిగిన అజ్లాన్ కప్ పోటీల్లో ప్రత్యర్థి అయినా బ్రిటన్ జట్టుపై రూపిందర్ హ్యాట్రిక్ గోల్స్ చేసాడు. 2014 పురుషుల మైదాన హాకీ జట్టుకు వైస్ కెప్టెన్ గా ఉన్నాడు.
2020 టోక్యో ఒలింపిక్స్ కాంస్య పతక విజేత జట్టులో ఆడి, జట్టు విజయానికి తనదైన పాత్ర పోషించాడు.

## మూలాలు

## బయటి లింకులు
* రూపిందర్ సింగ్(భారత హాకీ జాలస్థలి) 
* రూపిందర్ సింగ్(ఒలింపియాడ్)

వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
వర్గం:1990 జననాలు
శేషనాగ్ సరస్సు

**శేషనాగ్ సరస్సు (సంస్కృతం: शेषनाग झील)** జమ్మూ కాశ్మీర్లోని కాశ్మీర్ లోయలో గల అనంతనాగ్ జిల్లాలోని పహల్గామ్ కు 23 కిలోమీటర్ల దూరంలో, అమర్‌నాథ్ గుహకు వెళ్లే ట్రాక్ వద్ద ఉంది. ఇది సముద్ర మట్టం నుండి 3590 మీటర్ల ఎత్తులో ఉంది. దీని గరిష్ట పొడవు 1.1 కిలోమీటర్లు, గరిష్ట వెడల్పు 0.7 కిలోమీటర్లు.
## చరిత్ర
ప్రాచీన కాలంలో, ఈ ప్రదేశంలో మేఘాలు విస్ఫోటనం చెందడం వల్ల పర్వతాలతో నిండిన లోతైన గాడి ఏర్పడింది.  ఆ పర్వతాలు మంచు పలకలతో కప్పబడి ఉండి, నెమ్మదిగా కరిగాయి, తద్వారా నీరు లోతైన గాడిలోకి ప్రవహించి, సరస్సుగా మారిపోయింది. శేషనాగ అనగా నాగరాజు అని అర్థం. హిందూ పురాణాల ప్రకారం సృష్టి ఏర్పడిన ప్రాథమిక జీవులలో నాగరాజు ఒకరు కనుక దీనికి శేషనాగ్ అని పేరు పెట్టారు.
## భౌగోళికం
ఈ సరస్సు బ్రౌన్ ట్రౌట్ వంటి అనేక రకాల చేపలకు నిలయం. ఇది శీతాకాలంలో గడ్డకట్టుకుపోయి తీవ్రమైన మంచుతో నుండి ఉంటుంది. ఈ సరస్సు చుట్టూ పచ్చటి పచ్చికభూములు, మంచుతో కప్పబడిన పర్వతాలు ఉన్నాయి. కాశ్మీర్ లోయలోని ప్రముఖ పర్యాటక ప్రదేశాలలో శేషనాగ్ సరస్సు ఒకటి.  ఇది ఎక్కువగా మంచు కరగడం, పర్వత శిఖరాల నుండి వచ్చే ప్రవాహాల ద్వారా నిండుతుంది. దీని నుండి వచ్చే ప్రవాహం పహల్గామ్ వద్ద లిడర్ నదిలో కలుస్తుంది.
## ప్రయాణం
శేషనాగ్ సరస్సు శ్రీనగర్ నుండి తూర్పున 120 కిలోమీటర్ల దూరంలో, పహల్గామ్ నుండి 23 కిమీ దూరంలో ఉంది. దీనిని చేరుటకు చందన్వారి వరకు రోడ్డు ద్వారా 113 కి.మీ. ప్రయాణం చేసి, అక్కడి నుండి 7 కిలోమీటర్లు ట్రెక్కింగ్ చేయాల్సి ఉంటుంది. ఈ సరస్సుకి ఉత్తరాన 20 కిలోమీటర్ల దూరంలో అమర్‌నాథ్ గుహ ఉంది. ఈ సరస్సును జూన్ నుండి సెప్టెంబర్ మధ్య కాలంలో సందర్శించవచ్చు. 
## చిత్రాలు

File:Sheshnag6.jpg|
File:Sheshnag Lake-Amarnath Yatra Series.jpg|
File:Sheshnag Lake.jpg|

## మూలాలు

వర్గం:సరస్సులు
వర్గం:నీటి వనరులు
వర్గం:జమ్మూ కాశ్మీరు
చిరియాఖానా

***చిరియాఖానా*** 1967 సెప్టెంబరు 29న విడుదలైన బెంగాలీ క్రైమ్ థ్రిల్లర్ సినిమా. శరదిందు బాండ్యోపాధ్యాయ రాసిన కథ ఆధారంగా, సత్యజిత్ రే దర్శకత్వం వహించిన ఈ సినిమాలో ఉత్తమ్ కుమార్, బ్యోమకేష్ బక్షి పాత్రలో నటించాడు. ఈ సినిమాకు సత్యజిత్ రే స్క్రీన్ ప్లే రాశాడు. ఉత్తమ్ కుమార్ నటనకు చాలామంది విమర్శకులచే ప్రశంసలు వచ్చాయి. 1968లో జరిగిన 15వ జాతీయ చలనచిత్ర పురస్కారాలలో ఈ సినిమాకు సత్యజిత్ రే జాతీయ ఉత్తమ దర్శకుడు అవార్డును, నటుడు ఉత్తమ్ కుమార్ జాతీయ ఉత్తమ నటుడిగా (ఆంథోనీ ఫిరింగీ*, చిరియాఖానా సినిమాలో నటనకు) అవార్డును అందుకున్నారు.*

## నటవర్గం

* ఉత్తమ్ కుమార్ (బ్యోమకేష్ బక్షి)
* షైలెన్ ముఖర్జీ (బ్యోమకేష్ బక్షి) 
* సుశీల్ మజుందార్ (నిశానాథ్ సేన్)
* కాళిపాద చక్రవర్తి (రాసిక్‌లాల్ దే)
* జహర్ గంగూలీ (రామెన్ మల్లిక్)
* సుశేందు ఛటర్జీ (నిషానాథ్ మేనల్లుడు బిజోయ్)
* ప్రసాద్ ముఖర్జీ (రసాయన శాస్త్రవేత్త-మాజీ ప్రొఫెసర్ నేపాల్ గుప్తా)
* బంకిం ఘోష్ (బ్రజాదాస్‌)
* నృపతి చటోపాధ్యాయ (ముష్కిల్ మియా)
* సుబ్రతా ఛటర్జీ (ముస్కిల్ మియా భార్య నాజర్ బీబీ)
* కనిక మజుందార్ (దమయంతి)
* శ్యామల్ ఘోషల్ (డా. భుజంగాధర్ దాస్)
* చిన్మోయ్ రే (మూగ బాధితుడు పాన్ గోపాల్)
* గీతాలి రే (సునయన/బనలక్ష్మి/నృత్యకళి దాస్)
* శేఖర్ ఛటర్జీ
* రూపక్ మజుందార్

## అవార్డులు

## మూలాలు

## బయటి లింకులు
* 

వర్గం:1967 సినిమాలు
వర్గం:బెంగాలీ సినిమాలు
వర్గం:సత్యజిత్ రాయ్ సినిమాలు
తుమిళ్ళ లిఫ్ట్ ఇరిగేషన్ ప్రాజెక్టు

**తుమిళ్ళ లిఫ్ట్ ఇరిగేషన్ ప్రాజెక్టు**, తెలంగాణ రాష్ట్రంలోని జోగులాంబ గద్వాల జిల్లాలో ఉన్న లిఫ్ట్ ఇరిగేషన్ ప్రాజెక్ట్. 783 కోట్ల రూపాయల వ్యయంతో ఇది నిర్మితమవుతోంది. రాజోలిబండ డైవర్షన్ స్కీం పరిధిలోని 87,000 ఎకరాలలో ఈ ప్రాజెక్టు ద్వారా గద్వాల్, అలంపూర్‌లలో 55,600 ఎకరాలకు  సాగునీరు అందుతుంది. 2018 జూన్ లో ప్రాజెక్ట్ మొదటి దశ పూర్తయింది. రాజోలిబండ డైవర్షన్ స్కీమ్ పరిధిలో అసంపూర్తిగా ఉన్న తుంగభద్ర నీటికి అనుబంధంగా ఈ ప్రాజెక్టు తీసుకోబడింది, మొదటి దశలో మూడు పంపులు నిర్మించబడ్డాయి.

## శంకుస్థాపన
2018, జనవరి 8న అప్పటి నీటిపారుదల శాఖమంత్రి టి. హరీశ్ రావు ఈ లిఫ్ట్ ఇరిగేషన్ ప్రాజెక్ట్ నిర్మాణానికి పునాదిరాయి వేసి, కేవలం ఆరు నెలల రికార్డు సమయంలోనే మొదటి దశ పనులు పూర్తిచేస్తామని ప్రకటించాడు. 2018 అక్టోబరు చివరలోనే ఆయకట్టుకు నీటిని విడుదల చేశారు.

## ప్రాజెక్టు వివరాలు
ఈ ప్రాజెక్టుకు 2017, ఏప్రిల్‌లో 783 కోట్ల రూపాయలు మంజూరు చేయబడగా, 2018 జనవరిలో 389 కోట్లతో మొదటి దశ చేపట్టారు. మొదటి దశలో 340 క్యూసెక్కుల నీటిని కలిపి పంప్ చేయడానికి 5.5 మెగావాట్ల రెండు పంపులు, 392 క్యూసెక్కుల పంప్ చేయడానికి 10.5 మెగావాట్ల సామర్థ్యం కలిగిన మరో పంపులు ఏర్పాటు చేశారు. మొదటి రెండు పంపులు నేరుగా ఆర్‌డిఎస్ కాలువకు నీటిని తీసుకువెళుతుండగా, మూడవ పంపు మల్లమ్మకుంట ట్యాంకుకు నీటిని తీసుకువెళుతుంది. మొదటి దశ పనులలో రివర్ కోర్స్ నుండి పంప్-హౌస్, ఫోర్‌బే, పంప్-హౌస్, 7.8 కిమీకి 2.5 మీటర్ల వ్యాసం కలిగిన ట్విన్ ప్రెజర్ మెయిన్స్. డెలివరీ సిస్టర్న్‌ల వరకు 650 మీటర్ల అప్రోచ్ ఛానల్ ఉన్నాయి.

ఆనకట్టకు కేటాయించిన 15.9 టీఎంసీలను పూర్తిస్థాయిలో వినియోగించుకునేలా, చివరి ఆయకట్టుకూ సాగునీరు పుష్కలంగా అందించాలన్న లక్ష్యంతో తుమ్మిళ్ల లిఫ్ట్‌ కింద మూడు రిజర్వాయర్లను నిర్మించబడుతున్నాయి. రెండో విడుతలో మొదటి ప్రాధాన్యతగా వడ్డేపల్లి మండలంలోని తనగల సమీపంలో మల్లమ్మకుంట, తర్వాత ఇటిక్యాల మండలం జులేకల్‌ వద్ద, వల్లూరు గ్రామాల పరిసరాల్లో రిజర్వాయర్ల నిర్మాణానికి 386 కోట్ల రూపాయలు మంజూరయ్యాయి. తుమ్మిళ్ల ఎత్తిపోతల పథకంలో భాగంగా ఈ రిజర్వాయర్లను పూర్తిస్థాయిలో అందుబాటులోకి తీసుకొస్తే అలంపూర్‌ నియోజక వర్గంలోని 87,500 ఎకరాలకు రెండు పంటలకు సాగునీరు అందనున్నది. 

## పంపుల ప్రారంభం
2018, నవంబరు నెలలో 5.5 మెగావాట్ల సామర్థ్యమున్న మొదటి పంపుకు డ్రై, వెట్ రన్ చేసిన తరువాత, 2018 నవంబరు 23న ఇరిగేషన్ అధికారులు స్విచ్ ఆన్ చేసి ఆర్‌డిఎస్ కాలువకు నీటిని విడుదల చేశారు. ఈ కార్యక్రమంలో లిఫ్ట్ ఇరిగేషన్ ప్రాజెక్టుల ప్రభుత్వ సలహాదారు కె. పెంటారెడ్డి, మహబూబ్ నగర్ ప్రాజెక్ట్స్ చీఫ్ ఇంజనీర్ టి. ఖగేందర్ పాల్గొన్నారు.

2019, ఆగస్టు 14న తుమ్మిళ్ళ గ్రామం వద్ద వ్యవసాయశాఖ మంత్రి సింగిరెడ్డి నిరంజన్‌ రెడ్డి తుమ్మిళ్ళ లిఫ్ట్ ఇరిగేషన్ ప్రాజెక్ట్ నుండి నీటిని విడుదల చేశాడు.

## మూలాలు

వర్గం:మహబూబ్ నగర్ జిల్లా ప్రాజెక్టులు
వర్గం:జోగులాంబ గద్వాల జిల్లా
వర్గం:తెలంగాణ ఎత్తిపోతల పథకాలు
వర్గం:తెలంగాణ ప్రభుత్వ నిర్మాణాలు
కరాచీ

**కరాచీ** పాకిస్తాన్ దేశంలో అతిపెద్ద నగరం, ప్రపంచంలో 12వ అతిపెద్ద నగరం. ఇది పాకిస్తాన్ లోని సింధ్ ప్రావిన్సుకు రాజధాని నగరం. ప్రపంచ స్థాయి నగరంగా గుర్తించబడిన కరాచీ పాకిస్తాన్ ముఖ్యమైన ఆర్థిక, పారిశ్రామిక కేంద్రం. అరేబియా సముద్రము పక్కనే ఉండటం వల్ల ఇక్కడ ప్రపంచ వాణిజ్యానికి అవసరమైన కరాచీ ఓడరేవు, బిన్ ఖాసిం ఓడరేవులు ఉన్నాయి. పాకిస్తాన్ లోనే అతి పెద్దదైన జిన్నా అంతర్జాతీయ విమానాశ్రయం ఉంది.

## ప్రముఖులు

* ఇలియా వాంటూర్: రోమేనియన్ టెలివిజన్ ప్రెజెంటర్, మోడల్, నటి, గాయని.
* పుష్ప కుమారి కోహ్లీ: పాకిస్తాన్ లో పోలీసు అధికారి అయిన మొదటి హిందూ మహిళ.

## మూలాలు

వర్గం:ప్రపంచ నగరాలు
వర్గం:1729 స్థాపితాలు
వర్గం:పాకిస్తాన్ నగరాలు
గీతా ఛలో

**గీతా ఛలో** 2019లో విడుదలైన తెలుగు సినిమా. కన్నడలో 2017లో విడుదలైన చమక్ సినిమాని దివాకర్‌ సమర్పణలో శ్రీ రాజేశ్వరి ఫిలింస్‌ & మూవీమ్యాక్స్‌ బ్యానర్లపై మామిడాల శ్రీనివాస్, దుగ్గివలస శ్రీనివాస్‌ తెలుగులో రీమేక్ చేసి విడుదల చేశారు. గణేష్, రష్మికా మందన్న, సాధు కోకిల, సుమిత్ర ప్రధాన పాత్రల్లో  నటించిన ఈ సినిమా ఆడియోను 17 ఏప్రిల్ 2019న విడుదల చేసి,  సినిమాను 26 ఏప్రిల్ 2019న విడుదలచేసారు.

## నటీనటులు

*గణేష్  
*రష్మికా మందన్న  
*సాధు కోకిల 
*సుమిత్ర
*రఘురాం డీపీ
*వాణిశ్రీ 
*శీలం ఎం
*హంపకుమార్ అంగడి 
*చరిత్ర గణేష్ 
*ప్రదీప్ దొడ్డయ్య 
*రాజ్ సూర్య  
*పావన గౌడ
*వాణిశ్రీ

## సాంకేతిక నిపుణులు
*బ్యానర్: శ్రీ రాజేశ్వరి ఫిలింస్‌ & మూవీ మ్యాక్స్‌ 
*నిర్మాత: మామిడాల శ్రీనివాస్, దుగ్గివలస శ్రీనివాస్‌
*కథ, స్క్రీన్ ప్లే, దర్శకత్వం: సింపుల్ సుని 
*సంగీతం: జుధ సంధ్య్
*సినిమాటోగ్రఫీ: సంతోష్ రాయ్ పాతజే

## మూలాలు

వర్గం:2019 సినిమాలు
వర్గం:రష్మికా మందన్న నటించిన సినిమాలు
దిక్సూచి (సినిమా)

**దిక్సూచి** 2019లో విడుదలైన తెలుగు సినిమా. ఎస్.ఆర్.ఎస్ అసోసియేట్స్ బ్యానర్ పై నర్సింహరాజు రాచూరి, శైలజా సముద్రాల నిర్మించిన ఈ సినిమాకు దిలీప్‌కుమార్‌ సలాది దర్శకత్వం వహించాడు. దిలీప్‌కుమార్‌ సలాది, ‘ఛత్రపతి’ శేఖర్, సమ్మెట గాంధీ, చాందిని, సమీరా, స్వప్నిక, బిత్తిరి సత్తి ప్రధాన పాత్రల్లో నటించిన ఈ సినిమా 26 ఏప్రిల్ 2019న విడుదలైంది.

## కథ
దిలీప్ ( దిలీప్ కుమార్ ) ఓ ఛానల్ లో రిపోర్టర్ గా పనిచేస్తుంటాడు . అయితే ట్రైన్ లో వెళ్తున్న సమయంలో ఓ అపరిచితుడు ఫోన్ చేసి నేను చెప్పిన పని చేయకపోతే నీ వాళ్ళని అంతం చేస్తానని హెచ్చరిస్తాడు దాంతో భయపడిపోయిన దిలీప్ ఆ ఆగంతకుడు చెప్పినట్లు చేస్తాడు. అయితే తనకు తెలియకుండానే తన అమ్మ, చెల్లిని కిడ్నాప్ చేస్తాడు  దిలీప్ దాంతో వాళ్ళని కాపాడుకోవడానికి ఏం చేశాడు ? అసలు దిలీప్ కు ఫోన్ చేసి తన వాళ్ళని తన చేతే కిడ్నాప్ చేయించిన ఆ ఆగంతకుడు ఎవరు ?  అనేదే మిగతా సినిమా కథ.

## నటీనటులు

*దిలీప్‌కుమార్‌ సలాది
* ఛత్రపతి  శేఖర్  
*సమ్మెట గాంధీ 
*చాందిని 
*సమీరా 
*స్వప్నిక 
*బిత్తిరి సత్తి
*రాకేష్  
*మల్లాది భాస్కర్ 
*సుమన్ 
*రజితసాగర్ 
*అరుణ్‌బాబు  
*ధన్వి

## సాంకేతిక నిపుణులు
*బ్యానర్:   ఎస్.ఆర్.ఎస్ అసోసియేట్స్
*నిర్మాత:  నర్సింహరాజు రాచూరి, శైలజా సముద్రాల
*కథ, స్క్రీన్ ప్లే, దర్శకత్వం:  దిలీప్‌కుమార్‌ సలాది
*సంగీతం:  పద్మనాబ్ భరద్వాజ్
*సినిమాటోగ్రఫీ:జయకృష్ణ, రవికొమ్మి

## మూలాలు

వర్గం:2019 సినిమాలు
వర్గం:2019 తెలుగు సినిమాలు
దేవ్

**దేవ్** 2019లో విడుదలైన తెలుగు రొమాంటిక్‌ సినిమా. ప్రిన్స్‌ పిక్చర్స్‌ బ్యానర్ పై ఎస్‌. లక్ష్మణ్‌ కుమార్‌ నిర్మించిన ఈ సినిమాకు రజత్‌ రవిశంకర్‌ దర్శకత్వం వహించాడు. కార్తీ, రకుల్ ప్రీత్ సింగ్, రమ్యకృష్ణ , ప్రకాష్‌రాజ్‌, ఆర్జే విఘ్నేష్‌కాంత్, అమృత శ్రీనివాసన్ ప్రధాన పాత్రల్లో నటించిన ఈ సినిమా ఫిబ్రవరి 14, 2019న విడుదలైంది. 

## కథ
దేవ్ రామ లింగం మూర్తి (కార్తి) లైఫ్‌లో ప్రతి మూమెంట్‌ను ఎంజాయ్ చేయాలనీ  అడ్వెంచరస్ ట్రావెల్ అంటే ఇష్టమున్నవ్యక్తి. అలాంటి వ్యక్తి తన ప్రయాణంలో మేఘన (రకుల్ ప్రీత్ సింగ్) చూసి తొలి చూపులోనే ప్రేమలో పడతాడు. అంతేకాదు తనను ప్రేమించమని వెంటపడతాడు. ఇక ఆమెకు నచ్చలేదని తెలుసుకొని పక్కకు తప్పుకుంటాడు కార్తి. ఆ తర్వాత మెల్ల మెల్లగా కార్తి మంచితనాన్ని తెలుసుకున్న రకుల్ అతని ప్రేమలో పడుతోంది. ఆ తర్వాత కార్తి తనకు టైమ్ ఇవ్వడం లేదని అతనికి దూరమవుతోంది. ఈ బాధలో ట్రావెల్ చేస్తోన్న కార్తి యాక్సిడెంట్‌కు గురి అవుతాడు. ఆ తర్వాత దేవ్, మేఘన జీవితంలో ఏం జరుగిందనేదే అనేది మిగతా సినిమా కథ.

## నటీనటులు
*కార్తీ  
*రకుల్ ప్రీత్ సింగ్ 
* ప్రకాష్‌రాజ్‌
*రమ్యకృష్ణ
*ఆర్జే విఘ్నేష్‌కాంత్
*అమృత శ్రీనివాసన్
* రేణుక 
*నిక్కీ గల్రానీ
*సంతోష్ ప్రతాప్
*రేతిక శ్రీనివాస్
*టి.ఎం. కార్తీక్
*కార్తీక్ (అతిధి పాత్రలో)

## సాంకేతిక నిపుణులు
*బ్యానర్:  ప్రిన్స్‌ పిక్చర్స్‌
*నిర్మాత:  ఎస్‌. లక్ష్మణ్‌ కుమార్‌
*కథ, స్క్రీన్ ప్లే, దర్శకత్వం:  రజత్ రవిశంకర్ 
*సంగీతం:  హారిస్‌ జయరాజ్‌
*సినిమాటోగ్రఫీ:  ఆర్‌. వేల్‌ రాజ్‌
*ఎడిటర్: ఆంటోని ఎల్‌. రూబెన్‌
## పాటలు

## కథ
దేవ్‌ రామలింగం (కార్తి)కి సాహసాలు చేయటం అంటే ఇష్టం. ఎప్పటికైనా ఎవరెస్ట్‌ను ఎక్కాలని కలలు కంటుంటాడు. ఎప్పుడూ ట్రావెల్‌ చేస్తూ ఏదో ఒక సాహసం చేస్తూనే ఉంటాడు. అంతేకాదు తనతో పాటు చిన్ననాటి స్నేహితులు విఘ్నేష్‌, నిషాలను కూడా ప్రతీ చోటికి వెంట తీసుకెళుతుంటాడు. దేవ్‌ చేసే సాహసాలకు బ్రేక్‌ వేయాలంటే తనని ప్రేమలో పడేయాలని భావించిన విఘ్నేష్‌, నిషా ఫేస్‌బుక్‌ ప్రొఫైల్స్‌ చూసి ఓ అమ్మాయి సెలెక్ట్ చేసి ప్రేమించమని దేవ్‌కు సలహా ఇస్తారు. అలా ఫేస్‌బుక్‌ చూస్తుండగా కనిపించిన మేఘ్న పద్మావతి (రకుల్‌ ప్రీత్‌ సింగ్)తో తొలి చూపులోనే ప్రేమలో పడతాడు దేవ్‌. మేఘ్న, పాతికేళ్ల వయసులోనే సక్సెస్‌ ఫుల్ బిజినెస్‌ ఉమెన్‌గా గుర్తింపు తెచ్చుకున్న అమ్మాయి. తన తల్లి జీవితంలో జరిగిన సంఘటనల కారణంగా మగాళ్ల మీద ద్వేశం పెంచుకొని డబ్బు సంపాదించటమే జీవిత లక్ష్యంగా నిర్ణయించుకుంటుంది. ప్రతీది తన వైపు నుంచి, స్వార్థంతో ఆలోచించే మేఘ్నను, జీవితంలో చేసే ప్రతీ పనిలోనే అడ్వంచర్‌ ఉండాలని భావించే దేవ్‌ ఎలా ప్రేమలో పడేశాడు.? వారి ఇద్దరి ప్రయాణంలో ఎదురైన సమస్యలేంటి..? అన్నదే మిగతా కథ.

## మూలాలు

వర్గం:2019 తెలుగు సినిమాలు
లవర్స్ డే

**లవర్స్ డే** 2019లో విడుదలైన తెలుగు సినిమా. సుఖీభవ సినిమా బ్యానర్ పై  ఎ.గురురాజ్, సి.హెచ్.వినోద్ రెడ్డి నిర్మించిన ఈ సినిమాకు ఒమర్ లులు దర్శకత్వం వహించాడు. ప్రియా ప్రకాష్ వారియర్, రోషన్, నూరిన్ షెరీఫ్, మాథ్యూ జోసఫ్ ప్రధాన పాత్రల్లో నటించిన ఈ సినిమా ఫిబ్రవరి 14, 2019న విడుదలైంది.
## కథ
రోషన్ (మహ్మద్ రోషన్), ప్రియ (ప్రియ ప్రకాష్ వారియర్) డాన్ బాస్కో స్కూల్లో జూనియ‌ర్ ఇంట‌ర్ చ‌దువుతుంటారు. రోష‌న్‌, ప్రియ మధ్యలో ప్రేమ క‌న్ను కొట్ట‌డంతో మొద‌లై ముద్దులు పెట్టుకోవ‌డం వ‌ర‌కు సాగుతుంది. అయితే ఓ సారి అనుకోకుండా కొన్ని న్యూడ్ వీడియోస్ రోష‌న్ వాట్సాప్ నెంబ‌ర్ నుంచి కాలేజీ వాట్సాప్ గ్రూపులోకి అప్‌లోడ్ అవుతాయి. ఇద్దరి ప్రేమాయణం సాఫీగా సాగిపోతున్న ఈ సమయంలో రోషన్ చేసిన తప్పు వల్ల అతడికి ప్రియ దూరమవుతుంది. ప్రియ మునుప‌టిలా రోష‌న్‌ను ప్రేమించాలంటే ఆమెలో ఈర్ష్య పుట్టాల‌ని, అందుకు రోష‌న్‌  గాథ (నూరిన్‌ షెరీఫ్‌) ను ప్రేమిస్తున్న‌ట్టు నటిస్తాడు. ఆ త‌ర్వాత రోషన్, ప్రియల ప్రేమ ఏమైంది? అనేది మిగతా సినిమా కథ.
## నటీనటులు
* ప్రియా ప్రకాష్ వారియర్
* రోషన్ 
*నూరిన్ షరీఫ్ 
*సలీం కుమార్

*మాథ్యూ జోసఫ్
*వైశాఖ్ పవనన్  
*మైఖేల్ యాన్ డేనియల్  
*దిల్ రూపా  
*హరీష్ పెరుమన్న

## సాంకేతిక నిపుణులు
*బ్యానర్:   సుఖీభవ సినిమా
*నిర్మాత:  ఎ.గురురాజ్, సి.హెచ్.వినోద్ రెడ్డి 
*కథ, స్క్రీన్ ప్లే, దర్శకత్వం:  ఒమర్ లులు 
*సంగీతం: షాన్ రెహమాన్
*పాటలు: చంద్రబోస్, చైతన్య ప్రసాద్, శివ గణేష్, శ్రీ సాయికిరణ్
*సినిమాటోగ్రఫీ:  శీను సిద్ధార్థ్
*ఎడిటింగ్‌: అచ్చు విజయన్

## మూలాలు
కోషిశ్

***కోషిశ్***, 1972లో డిసెంబరు 1న విడుదలైన హిందీ రొమాంటిక్ సినిమా. గుల్జార్ దర్శకత్వం వహించిన ఈ సినిమాలో సంజీవ్ కుమార్, జయ బచ్చన్ నటించారు. 1961లో వచ్చిన *హ్యాపీనెస్ ఆఫ్ అస్ అలోన్* అనే జపనీస్ సినిమా స్ఫూర్తితో ఈ సినిమా రూపొందింది. 1977లో కమల్ హాసన్, సుజాత జంటగా *ఉయ్యార్ధవర్గల్* పేరుతో తమిళంలోకి రీమేక్ చేయబడింది.

1973లో జరిగిన భారత జాతీయ చలనచిత్ర పురస్కారాలలో ఈ చిత్రం జాతీయ ఉత్తమ స్క్రీన్ ప్లే (గుల్జార్), జాతీయ ఉత్తమ నటుడు (సంజీవ్ కుమార్) విభాగాల్లో బహుమతులను అందుకుంది.

## నటవర్గం

* సంజీవ్ కుమార్ (హరిచరణ్ మాథుర్ "హరి")
* జయ బచ్చన్ (ఆర్తి మాథుర్‌)
* ఓం శివపురి (నారాయణ్‌)
* అస్రాని (కను)
* దిన పాఠక్ (దుర్గ)
* సీమా డియో (టీచర్‌)
* దిలీప్ కుమార్ (అతిథి పాత్ర)
* నితిన్ సేథి
* ఊర్మిళ భట్
* అతమ్ ప్రకాష్
* మాస్టర్ చింటు
* మంజుల
* మోనా రాజ్‌పుత్
* నాసిర్
* కమల్‌దీప్
* యశ్
* షేక్
* బీరెన్ త్రిపాఠి
* రాజన్ వర్మ
* దేవదాస్
* నవీన్ పాండ్య
* రాజపురి
* రమేష్ డియో
* మూల్‌చంద్
* కేష్టో ముఖర్జీ

## అవార్డులు, నామినేషన్లు

## మూలాలు

## బయటి లింకులు

* 

వర్గం:1972 సినిమాలు
వర్గం:హిందీ సినిమాలు
శక్తికాంత దాస్

**శక్తికాంతా [[దాస్]]**(జననం 1957 ఫిబ్రవరి 26) 1980 బ్యాచ్ తమిళనాడుకు చెందిన ఐఏఎస్ అధికారి. ప్రస్తుతం భారతీయ రిజర్వ్ బ్యాంక్ గవర్నర్ గా ఉన్నాడు, ఇంతకు పూర్వం భారత 15వ ఆర్థిక కమిషన్ సభ్యుడిగా ఉన్నాడు.

## తొలినాళ్ళ జీవితం
దాస్ ఒడిశా రాష్ట్రంలోని భువనేశ్వర్లో జన్మించాడు.  భువనేశ్వర్లో  పాఠశాల విద్యను పూర్తి చేసుకొని ఆ తర్వాత ఢిల్లీ విశ్వవిద్యాలయం అనుబంధ కళాశాలలు అయిన సెయింట్ స్టీఫెన్ కళాశాల నుండి  చరిత్ర అంశంలో బి.ఏ ఇంకా ఏం.ఏ  పట్టాలను పొందాడు.

## కెరీర్
### ఐఏఎస్ అధికారిగా
దాస్ ఐఏఎస్ అధికారిగా ఉన్నప్పుడు భారత ప్రభుత్వం అలాగే తమిళనాడు రాష్ట్ర ప్రభుత్వంలో ఆర్థిక వ్యవహారాల శాఖ సెక్రటరీగా రెవెన్యూ శాఖ సెక్రటరీగా ఇంకా వివిధ బాధ్యతలు చేపట్టాడు. ఇతను అంతర్జాతీయ ద్రవ్య నిధి, జీ20, బ్రిక్స్, సార్క్ సమావేశాలకు భారతదేశం తరఫనుండి ప్రతినిధిగా హాజరయ్యాడు.

### రిజర్వు బ్యాంకు గవర్నరుగా
2018 డిసెంబర్ 11న భారత రిజర్వ్ బ్యాంక్ 24వ గవర్నర్ ఉర్జిత్ పటేల్ రాజీనామా చేయడంతో శక్తి కాంతా దాస్ ని భారత ప్రభుత్వం ఆ పదవిలో నియమించింది.

## మూలాలు

వర్గం:రిజర్వ్ బ్యాంకు గవర్నర్లు
వర్గం:ఆర్థిక శాస్త్రవేత్తలు
వర్గం:1957 జననాలు
డేంజర్ లవ్ స్టోరీ

**డేంజర్ లవ్ స్టోరీ** 2019లో విడుదలైన తెలుగు సినిమా. లక్ష్మీకనక వర్షిణి క్రియేషన్స్  బ్యానర్ పై అవధూత గోపాలరావు నిర్మించిన ఈ సినిమాకు శేఖర్ చంద్ర దర్శకత్వం వహించాడు. ఖయ్యూం, మధులగ్నదాస్, గౌరవ్, అథియా హీరో హీరోయిన్లుగా నటించిన ఈ సినిమా ఆడియోను జులై 17, 2018న విడుదల చేసి, సినిమాను 26 ఏప్రిల్ 2019న విడుదల చేశారు.

## నటీనటులు

*ఖయ్యూం 
*మధులగ్నదాస్  
*గౌరవ్  
*అథియా
*కవిత
*జబర్దస్త్ అప్పారావు
*చిట్టిబాబు జబర్దస్త్ 
*మేఘన 
*చాందిని శ్వేతా 
*శివసత్యనారాయణ
*స్వప్న
*అవదూత గోపాల్
*పవిత్ర

## సాంకేతిక నిపుణులు
*బ్యానర్:  లక్ష్మీకనకవర్షిణి క్రియేషన్స్
*నిర్మాత:  అవధూత గోపాల్‌రావు
*కథ, స్క్రీన్ ప్లే, దర్శకత్వం:  శేఖర్ చంద్ర
*సంగీతం: భానుప్రసాద్
*పాటలు: సుద్దాల అశోక్ తేజ, సుశీలచంద్ర 
*సినిమాటోగ్రఫీ: తిరుపతి, ప్రసాద్

## మూలాలు

వర్గం:2019 తెలుగు సినిమాలు
వర్గం:2019 సినిమాలు
సాత్ సర్ సరస్సు

**సాత్ సర్ సరస్సు** జమ్మూ కాశ్మీర్‌లోని గందర్‌బల్ జిల్లాలో ఉంది. సాత్ సర్ అనగా ఏడు సరస్సులు అని అర్థం. ఈ ఏడు చిన్న సరస్సులను కలిపి ఒకే సరస్సుగా పిలుస్తారు.
## భౌగోళికం
ఈ సరస్సులు ఇరుకైన ఆల్పైన్ లోయలో ఉత్తరం నుండి దక్షిణానికి విస్తరించి, 4 కిలోమీటర్లు (2.5 మైళ్ళు) పొడవు, 1 కిలోమీటర్ (0.62 మైళ్ళు) వెడల్పు కలిగి ఉన్నాయి.  ఇది తులైల్ వ్యాలీ, సింద్ వ్యాలీలకు మధ్య సహజ పర్వత మార్గం గా ఉంది. సాత్ సర్ సరస్సుల చుట్టూ పచ్చటి పచ్చికభూములు ఉన్నాయి, ఇవి వేసవిలో గొర్రెల కాపరులకు నిలయంగా ఉంటాయి.  
## పరిసరాలు
సాత్ సర్ సరస్సు ప్రధానంగా చుట్టూ ఉన్న మంచు కొండలు కరగడం ద్వారా ఏర్పడుతుంది.  వేసవి చివరలో, శరదృతువులో, అవపాతం కారణంగా రెండు లేదా మూడు సరస్సులు సాధారణంగా ఎండిపోతాయి.  ఈ సరస్సుల నుండి ఒక ప్రవాహం ఉద్భవించి భూగర్భంలోకి ప్రవహిస్తుంది.  ప్రక్కనే ఉన్న హిమానీనదం నుండి ఒక ప్రవాహం ఉద్భవించి దక్షిణ దిశగా ప్రవహించి, సింధు నదికి ప్రధాన కుడి ఉపనది అయిన చుర్నార్ మీదుగా వంగాత్ నల్లాలో కలుస్తుంది.
### పూలు,చేపలు
చలికాలంలో, సాత్ సర్ సరస్సులు తీవ్రమైన మంచుతో కప్పబడి ఉంటాయి.  వసంత ఋతువు చివర్లో ఈ సరస్సు చుట్టూ అనేక రకాల పూల మొక్కలు వికసించి ఉంటాయి. వీటిని చూడటానికి పర్యాటకులు ఎంతో ఆస క్తి చూపుతారు.ఈ సరస్సులో చేపల పెంపకం కూడా ఉంటుంది వీటిని ప్రభుత్వ అనుమతి పొందిన జాలర్లు పట్టుకుంటారు. 
## ప్రయాణం
సాత్ సర్ సరస్సులు వేసవిలో మాత్రమే అందుబాటులో ఉంటాయి.  శీతాకాలంలో, భారీ మంచు కారణంగా ట్రెక్‌లు మూసివేయబడతాయి.  శ్రీనగర్ నుండి 65 కి.మీ ప్రయాణం ద్వారా ఈ సరస్సులను చేరుకోవచ్చు. ఈ మార్గం గందర్‌బల్, వేయిల్ మీదుగా నారనాగ్ ట్రెక్కింగ్ క్యాంప్‌ వరకు ఉంటుంది.  త్రినాఖుల్, బాద్పత్రిల ఆల్పైన్ పచ్చికభూములు, నుండ్‌కోల్, గంగ్ బాల్ సరస్సులు ఈ మార్గంలోనే ఉన్నాయి. దీనికి ప్రత్యామ్నాయ ట్రెక్ చటర్‌గుల్ గ్రామం నుండి ప్రారంభమవుతుంది. ఇది నారనాగ్‌కు పశ్చిమాన 10 కి.మీ., పొడవు గల మహ్లిష్ గడ్డి మైదానాల గుండా వెళుతుంది.  ఈ సరస్సును బందిపోరా నుండి కూడా చేరుకోవచ్చు. చాలా మంది పర్యాటకులు నారనాగ్ ట్రెక్ నుండి మొదలుకొని గడ్సర్ సరస్సు, విశాన్సర్ సరస్సు, సోనామార్గ్ వంటి ఈ ప్రాంతంలోని అనేక  ఆల్పైన్ సరస్సులను సందర్శించడానికి  ఆసక్తి చూపుతారు.
## మూలాలు


వర్గం:సరస్సులు
వర్గం:జమ్మూ కాశ్మీరు
వర్గం:నీటి వనరులు
రాధాకృష్ణ (2021 సినిమా)

**రాధాకృష్ణ** 2021లో విడుదలైన తెలుగు సినిమా. శ్రీనివాస రెడ్డి సమర్పణలో ఆరాధ్య క్రియేషన్స్, శ్రీనివాస క్రియేషన్స్ బ్యానర్లపై శ్రీనివాస్ కానురు, పుప్పాల సాగరికా నిర్మించిన ఈ సినిమాకు  ప్రసాద వర్మ దర్శకత్వం వహించాడు. అనురాగ్ రాజ్‌పుత్ , ముస్కాన్‌ శెట్టి,  లక్ష్మీపార్వతి,  సంపూర్ణేష్ బాబు ప్రధాన పాత్రల్లో నటించిన ఈ సినిమా ట్రైలర్‌ను డిసెంబర్ 20, 2020న విడుదల చేసి, ఫిబ్రవరి 5, 2021న సినిమాను విడుదల చేశారు.
## చిత్ర నిర్మాణం
రాధాకృష్ణ సినిమాలోని 'సిన్నపెద్ద సిగమోచ్చి ఊగెటట్టూ' పాటను దర్శకుడు పూరి జగన్నాథ్ విడుదల చేశాడు.

 
## నటీనటులు

* అనురాగ్ రాజ్‌పుత్ 
* ముస్కాన్‌ శెట్టి   
*లక్ష్మీపార్వతి  
*సంపూర్ణేష్ బాబు
*ఆలీ  
*కృష్ణ భగవాన్  
*చమ్మక్ చంద్ర
*అన్నపూర్ణ 
*మణిచందన
*ఫణి 
*రాకేష్
*ప్రసన్న ఆంజనేయులు

## సాంకేతిక నిపుణులు
*బ్యానర్:  ఆరాధ్య క్రియేషన్స్, శ్రీనివాస క్రియేషన్స్
*నిర్మాత:  శ్రీనివాస్ కానురు, పుప్పాల సాగరికా
*కథ, స్క్రీన్ ప్లే,:   శ్రీనివాస రెడ్డి
* దర్శకత్వం:  టి.డి.ప్ర‌సాద్ వ‌ర్మ‌
*సంగీతం: ఎం.ఎం.శ్రీలేఖ‌
*సినిమాటోగ్రఫీ:  టి.సురేంద‌ర్ రెడ్డి 
*ఎడిటర్:  డి. వెంకట ప్రభు
*ఆర్ట్: వి.ఎన్.సాయిమ‌ణి
*డాన్స్ : స్వర్ణ బాబు
*ఎగ్జిక్యూటివ్ ప్రొడ్యూసర్: ఆలీ బాబా

## మూలాలు

వర్గం:2021 తెలుగు సినిమాలు
షేర్షా

**షేర్షా** 2021లో విడుదలైన హిందీ సినిమా. ధర్మ ప్రొడక్షన్స్, కాష్ ఎంట‌ర్‌టైన్‌మెంట్ బ్యానర్లపై యష్‌ జోహార్‌, కరణ్ జోహార్, అపూర్వ మెహతా, షబ్బీర్‌, అజయ్‌ షా, హిమాన్షు గాంధీ నిర్మించిన ఈ సినిమాకు విష్ణువర్ధన్ దర్శకత్వం వహించాడు. సిద్ధార్థ్‌ మల్హోత్రా, కియారా అడ్వాణీ, శివ్‌ పండిట్‌, నిఖిత్‌ ధీర్, హిమాన్షో, అనిల్‌ చరణ్‌జీత్‌ ప్రధాన పాత్రల్లో నటించిన ఈ సినిమా ట్రైలర్‌ను జులై 25, 2021న విడుదల చేసి, 12 ఆగష్టు 2021న అమెజాన్‌ ప్రైమ్‌లో సినిమాను విడుదల చేశారు.ఈ సినిమా  పరమ్‌ వీర్‌ చక్ర అవార్డు పొందిన కెప్టెన్‌ విక్రమ్‌ భాత్రా జీవిత కథ ఆధారంగా నిర్మించారు.
## కథ
విక్రమ్‌ బాత్రా (సిద్ధార్థ్‌ మల్హోత్రా) చిన్నతనం నుంచే ఆర్మీలో చేరి దేశానికి సేవ చేయాలనీ కలలు కంటూ అందుకు సిద్ధమవుతుంటాడు. ఈ క్రమంలోనే ఆయన డింపుల్ (కియారా అద్వానీ)తో ప్రేమలో పడతాడు. వారి పెళ్లికి డింపుల్ తండ్రి అడ్డుపడతాడు. ఆర్మీలో చేరాలనే తన కల కోసం ప్రేమను పక్కకు పెట్టి  సైన్యంలో చేరతాడు. ఆర్మీ బెటాలియన్‌ లో చేరాక  కార్గిల్‌ యుద్ధంలో పాల్గొనాల్సి వస్తుంది. అప్పుడు విక్రమ్‌ శత్రు సైన్యంతో ఎలా పోరాడాడు? భారత జాతీయ జెండాను సగర్వంగా ఎగిరేలా చేసేందుకు విక్రమ్ చేసిన త్యాగం ఏంటి? చివరకు విక్రమ్ కథ ఎలా ముగిసింది? విక్రమ్ తన ప్రేమను పొందాడా ? లేదా ? అనేదే మిగతా సినిమా కథ.

## నటీనటులు

* సిద్ధార్థ్ మల్హోత్రా 
* కియారా అడ్వాణీ  
* శివ పండిట్  
* నికితిన్ ధీర్  
* రాజ్ అర్జున్
* అనిల్ చరణ్‌జీత్
* మీర్ సర్వర్
*షతాఫ్ ఫిగర్
*సాహిల్ వైద్  
*రాజ్ అర్జున్ 
* హిమాన్షు మల్హోత్రా 
*అంకిత గోరయ 
*రాకేష్ దుబె 
*అభిరోయ్ సింగ్ 
*ప్రణయ్ సింగ్ పచౌరి
*రహాయో  
*పవన్ చోప్రా 
*మీర్ సర్వార్

## సాంకేతిక నిపుణులు
*బ్యానర్: ధర్మ ప్రొడక్షన్స్, కాష్ ఎంట‌ర్‌టైన్‌మెంట్  
*నిర్మాతలు: యష్‌ జోహార్‌, కరణ్‌ జోహార్‌, అపూర్వ మెహతా, షబ్బీర్‌, అజయ్‌ షా, హిమాన్షు గాంధీ
*కథ, స్క్రీన్ ప్లే:  సందీప్‌ శ్రీవాత్సవ
* దర్శకత్వం: విష్ణువర్థన్‌
*సంగీతం: తనిష్‌బాగ్చిబి ప్రాక్ జానీజస్లీన్‌ రాయల్‌జావేద్-మోహ్సిన్విక్రమ్‌ మంత్రోస్ 
*సినిమాటోగ్రఫీ: కమల్‌జీత్‌ నేగి
*ఫ్యాషన్ కాస్ట్యూమ్ డిజైనర్: ఏకా లఖాని

## దాదాసాహెబ్ ఫాల్కే అవార్డు
2022 ఫిబ్రవరి 20న ముంబైలో నిర్వహించిన దాదాసాహెబ్ ఫాల్కే ఇంటర్నేషనల్ ఫిల్మ్ ఫెస్టివల్ అవార్డ్స్ - 2022 లో షేర్షా ఉత్తమ చిత్రంగా ఎన్నికైంది.

## మూలాలు
మేరి కోమ్

**మేరి కోమ్** భారతదేశానికి చెందిన బాక్సింగ్ క్రీడాకారిణి. ఆమె 2012 లండన్‌ ఒలింపిక్స్‌లో కాంస్య పతకం గెలిచింది. మేరీకోమ్‌ 2016లో రాజ్యసభ సభ్యురాలిగా నియమితురాలైంది.

## సాధించిన విజయాలు

## మూలాలు

వర్గం:1982 జననాలు
వర్గం:భారతీయ ఒలింపిక్ క్రీడాకారిణులు
వర్గం:ముష్టియోధులు
వర్గం:ఆసియా క్రీడలలో పతకం సాధించిన భారతీయులు
వర్గం:ఒలింపిక్ కాంస్య పతక విజేతలు
వర్గం:ఒలింపిక్ క్రీడలలో పతకం సాధించిన భారత క్రీడాకారిణులు
వర్గం:పద్మశ్రీ పురస్కారం పొందిన మహిళలు
వర్గం:పద్మభూషణ పురస్కారం పొందిన మహిళలు
వర్గం:పద్మవిభూషణ పురస్కారం పొందిన మహిళలు
వర్గం:మణిపూర్ వ్యక్తులు
వర్గం:రాజ్యసభ సభ్యులు
రైతన్న

**రైతన్న** 2021లో విడుదల కానున్న తెలుగు సినిమా. స్నేహ చిత్ర పిక్చర్స్ బ్యానర్ పై ఆర్.నారాయణమూర్తి నిర్మించి దర్శకత్వం వహించాడు. ఈ సినిమా ఆగష్టు 14న విడుదల కానుంది.
## కథ
2021లో కేంద్ర ప్రభుత్వం తీసుకొచ్చిన రైతు చట్టాలను రద్దు చేయాలనే ప్రధాన కదంశంతో నిర్మించిన సినిమా. రైతు ఆత్మహత్య చేసుకునే పరిస్థితి రాకూడదని, అన్నం పెట్టే అన్నదాతకి గిట్టుబాటు ధర కావాలని, కేంద్రప్రభుత్వం డా.స్వామినాథన్‌ కమిటీ సిఫార్సులని అమలు చేయాలనీ, రైతుకు గిట్టుబాటు ధర కల్పించాలని ప్రధాన సమస్యలను సినిమాలో చూపించారు.

## ప్రివ్యూ
రైతన్న సినిమా ప్రివ్యూ ను హైదరాబాద్ లోని  ప్రసాద్‌ ల్యాబ్‌లో 12 July 2021న ప్రదర్శించారు. ఈ ప్రివ్యూకు మాజీ వ్యవసాయ శాఖ మంత్రి, అఖిల భారత రైతు సమన్వయ కమిటీ కన్వీనర్ వడ్డే శోభనాద్రిశ్వరరావు, కాంగ్రెస్ పార్టీ నేత కోదండ రెడ్డి, సీపీఐ నాయకులు చాడ వెంకట్ రెడ్డి, సిపీఎం నాయకులు మధు, టీఆర్‌ఎస్‌ నాయకులు శ్రీనివాసరెడ్డి, గద్దర్ , ఎమ్మెల్సీ గోరటి వెంకన్న, కవి అందే శ్రీ, రైతు నాయకులు వెంకట రామయ్య, మల్లారెడ్డి , గోవర్ధన్ , రైతు సంఘం సాగర్, శ్రీమతి పద్మ, తదితరులు హాజరయ్యారు.

## మూలాలు

వర్గం:2021 తెలుగు సినిమాలు
చాడ వెంకట్ రెడ్డి

**చాడ వెంకట్ రెడ్డి** తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్యే. ఆయన 2014 నుండి 2022 సెప్టెంబరు 8 వరకు సీపీఐ రాష్ట్ర కార్యదర్శిగా పనిచేశాడు.
## జననం, విద్యాభాస్యం
చాడ వెంకట్ రెడ్డి 1960లో తెలంగాణ రాష్ట్రం, కరీంనగర్ జిల్లా, చిగురుమామిడి మండలం, పెద్దమ్మపల్లి రేకొండ గ్రామంలో జన్మించాడు. ఆయన ఉస్మానియా యూనివర్సిటీ నుండి బిఎ పూర్తి చేశాడు. 
## రాజకీయ జీవితం
చాడ వెంకట్ రెడ్డి 2004లో హుస్నాబాద్‌ నియోజకవర్గం నుండి సి.పి.ఐ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2009లో జరిగిన ఎన్నికల్లో పోటీ చేసి 4వ స్థానంలో నిలిచాడు. చాడ వెంకట్ రెడ్డి 2014లో జరిగిన ఎన్నికల్లో పోటీ చేయలేదు, ఆయన 2018లో మహాకూటమిలో భాగంగా సీపీఐ అభ్యర్థిగా పోటీ చేసి తన సమీప ప్రత్యర్థి టీఆర్ఎస్ అభ్యర్థి ఒడిత‌ల స‌తీష్ కుమార్ చేతిలో ఓటమిపాలై రెండో స్థానంలో నిలిచాడు.

## మూలాలు

వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:కరీంనగర్ జిల్లా రాజకీయ నాయకులు
వర్గం:కమ్యూనిస్టు పార్టీ ఆఫ్ ఇండియా రాజకీయ నాయకులు
వర్గం:1960 జననాలు
వర్గం:జీవిస్తున్న ప్రజలు
మృగయా

**మృగయా,** 1976 జూన్ 6న విడుదలైన భారతీయ సినిమా. కె. రాజేశ్వరరావు నిర్మాణంలో మృణాళ్ సేన్ దర్శకత్వం వహించిన ఈ సినిమాల ద్వారా మిధున్ చక్రవర్తి, మమతా శంకర్ ఇద్దరూ సినీరంగంలోకి ప్రవేశించారు. భగవతి చరణ్ పాణిగ్రాహి రాసిన "షికార్" అని ఒడియా కథ ఆధారంగా ఈ సినిమా రూపొందించబడింది. బ్రిటిష్ వలస ప్రభుత్వం, స్థానిక గ్రామస్తుల మధ్య సంబంధాలతోపాటు 1920లలో భారత భూస్వాముల దోపిడీని గురించిన తీసిన సినిమా ఇది. గేమ్ వేటలో నైపుణ్యం ఉన్న బ్రిటిష్ అడ్మినిస్ట్రేటర్, నిపుణుడైన స్థానిక గిరిజన విలుకాడిల మధ్య స్నేహాన్ని కూడా ఈ సినిమా వర్ణిస్తుంది.

ఈ సినిమాకు సలీల్ చౌదరి సంగీతాన్నీ, కెకె మహాజన్ సినిమాటోగ్రఫీని అందించారు. 24వ భారత జాతీయ చలనచిత్ర పురస్కారాలలో ఈ సినిమాకు జాతీయ ఉత్తమ సినిమా, జాతీయ ఉత్తమ నటుడు విభాగాల్లో అవార్డులు వచ్చాయి. 1977లో జరిగిన 10వ మాస్కో ఇంటర్నేషనల్ ఫిల్మ్ ఫెస్టివల్‌లో గోల్డెన్ ప్రైజ్‌కి నామినేట్ అయి ఉత్తమ సినిమాగా ఫిల్మ్‌ఫేర్ క్రిటిక్స్ అవార్డును కూడా గెలుచుకుంది.

## నటవర్గం

* మిథున్ చక్రవర్తి (గినువా)
* మమతా శంకర్ (డుంగ్రి)
* రాబర్ట్ రైట్ (బ్రిటిష్ అడ్మినిస్ట్రేటర్‌)
* అసిత్ బందోపాధ్యాయ్
* శేఖర్ ఛటర్జీ
* సాధు మెహర్ డోరా
* జ్ఞానేష్ ముఖర్జీ
* అనూప్ కుమార్
* సజల్ రాయ్ చౌదరి (మనీలెండర్‌)
* సమిత్ భంజ (షోల్పు)
* టామ్ ఆల్టర్

## థీమ్‌లు, ప్రభావాలు
ఒడియాకు చెందిన కథా రచయిత భగవతి చరణ్ పాణిగ్రాహి రాసిన *షికార్* అనే కథ ఆధారంగా ఈ సినిమా రూపొందించబడింది. 1930లలో భారత స్వాతంత్ర్యోద్యమ సమయంలో, ఒక గ్రామంలో కఠినమైన జీవితాన్ని గడిపే గిరిజన ప్రజల జీవితాలను ఈ కథ వివరిస్తుంది. 1930లలో అసలు కథ జరిగినప్పటికీ, 1850లో జరిగిన సంతాల్ తిరుగుబాటు తరహాలో తిరుగుబాటు నేపథ్యంలో ఈ సినిమా స్క్రిప్ట్ సెట్ చేయబడింది.

## నిర్మాణం
కుడి|thumb|184x184px| మమతా శంకర్ ''(చిత్రంలో)'' ఈ సినిమాతో సినిమారంగంలోకి ప్రవేశించింది.

అప్పటివరకు రాజకీయ సినిమాలు చేస్తున్న మృణాల్ సేన్, ఒక గ్రామ నేపథ్య కథను సినిమాగా తీయాలని నిర్ణయించుకున్నాడు. 1974లో తీసిన *కోరస్* సినిమా సరిగా ఆడకపోవడంతో భారీ నష్టాలను వచ్చి, అప్పులు చెల్లించలేకపోయాడు. మృగయా సినిమాను కె. రాజేశ్వరరావు నిర్మించాడు. మృణాల్ సేన్ మొట్టమొదటి కలర్ సినిమా ఇది. ఫిల్మ్ అండ్ టెలివిజన్ ఇనిస్టిట్యూట్ ఆఫ్ ఇండియాలో తన బోధన సెషన్‌లో ఒక విద్యార్థిగా ఉన్న మిథున్ చక్రవర్తిని చూసి, సినిమాకు ఎంపికచేశాడు. ఉదయ్ శంకర్ కుమార్తె మమతా శంకర్ ను హీరోయిన్ గా తీసుకున్నాడు. ఈ సినిమా పోస్ట్ ప్రొడక్షన్ పనులు మద్రాసులో జరిగాయి.

## స్పందన
ఈ సినిమా బాక్సాఫీస్ వద్ద యావరేజ్ గా నిలిచింది. విమర్శకులు, ప్రేక్షకుల నుండి మిశ్రమ స్పందనలు వచ్చాయి. "కథతో చరిత్ర" కలపడం అనే ఆలోచనను ప్రేక్షకులు ఇష్టపడలేదు. గిరిజనుడిగా మిథున్ నటనకు, మమతా శంకర్ నటనకు ప్రశంసలు వచ్చాయి. సాధు మెహర్, సమిత్ భంజా, సజల్ రాయ్ చౌదరి వంటి నటీనటుల నటనకు మంచి ఆదరణ లభించింది.

## అవార్డులు

## మూలాలు

## బయటి లింకులు
*  
* మృణాల్ సేన్ అధికారిక వెబ్‌సైట్‌లో సినిమా గురించి

వర్గం:హిందీ సినిమాలు
వర్గం:1976 సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
హైదరాబాద్ రోడ్డు అభివృద్ధి సంస్థ

**హైదరాబాద్ రోడ్డు అభివృద్ధి సంస్థ** (హైదరాబాద్ రోడ్ డెవలప్‌మెంట్ కార్పొరేషన్ లిమిటెడ్) అనేది తెలంగాణ ప్రభుత్వం ఏర్పాటుచేసిన పబ్లిక్ రోడ్ల అధికారిక సంస్థ. దీని ద్వారా హైదరాబాదు నగరంలో రోడ్ల నిర్మాణం, నిర్వాహణ పనులు నిర్వర్తించబడుతాయి. మొదటి దశలో 240 కి.మీ.ల పొడవులోని రోడ్డును ఈ సంస్థ అభివృద్ధి చేయడంతోపాటు మిగిలినవి దశలవారీగా అభివృద్ధి చేయబడుతాయి.

## చరిత్ర
2017, మార్చి 11న జీవో నెం 106తో ప్రత్యేక ప్రయోజన వాహనంగా అధికారికంగా రూపొందించబడింది. 2017 జూన్ 12న ప్రధాన కార్యదర్శి చైర్మన్ గా, మునిసిపల్ పరిపాలన కార్యదర్శి కార్పొరేషన్ మేనేజింగ్ డైరెక్టర్‌గా దీనిని ప్రారంభించారు. ఆర్ అండ్ బి డిపార్ట్‌మెంట్‌కు సంబంధించిన రోడ్లు ఈ అథారిటీ సంస్థకి బదిలీ చేయబడ్డాయి. పెరుగుతున్న రోడ్ల వ్యవస్థను నిర్మించడానికి, నిర్వహించడానికి మూలధనాన్ని అందించడం కోసం ఇది ఏర్పాటుచేయబడింది.

## సంస్థ
హైదరాబాద్, దాని పరిసర పట్టణ స్థానిక సంస్థల పరిధిలో రహదారి నెట్‌వర్క్ ను ఈ సంస్థ కలిగి ఉంది. ఆర్ అండ్ బి శాఖ పరిధిలో హైదరాబాద్ పరిధిలోని 600 కి.మీ.ల రోడ్డు నెట్‌వర్క్ ఉంది. ఈ సంస్థ రాకముందే ఇందులోని 240 కి.మీ.ల రోడ్లు ఫేమ్ Iలో దీనికి బదిలీ చేయబడింది. రహదారిపై ప్రకటన, పార్కింగ్, యాక్సెస్, రహదారి పైన లేదా దిగువన ఉన్న ఏదైనా నిర్మాణం లేదా ఆస్తి పన్నుపై సెస్ వంటి అన్ని హక్కులు కూడా ఈ సంస్థకు ఇవ్వబడ్డాయి.

## అభివృద్ధి పనులు
నగరంలోని ప్రధాన రహదారులను అనుసంధానం చేసే స్లిప్ రోడ్లు వేయడానికి రాష్ట్ర ప్రభుత్వం 2020లో ఈ సంస్థకు రూ .313.65 కోట్లు మంజూరు చేయగా నగర రోడ్లపై ట్రాఫిక్ రద్దీని తగ్గించడం, వాహనాలు సజావుగా వెళ్ళేందుకు ఈ సంస్థ 44.70 కి.మీ.ల పొడవుగల 37 స్లిప్ రోడ్లను వేసింది.

2021, జూన్ 28న ఐటి కారిడార్, ఫైనాన్షియల్ జిల్లాలో నాలుగు లింక్ రోడ్లను మునిసిపల్ అడ్మినిస్ట్రేషన్, అర్బన్ డెవలప్‌మెంట్ శాఖమంత్రి కె.టి. రామారావు ప్రారంభించాడు. ఈ సంస్థ నుండి రూ. 23.43 కోట్లతో నిర్మించిన ఈ లింక్ రోడ్ల ద్వారా జెఎన్టీయూ నుండి హైటెక్ సిటీ రోడ్డుపై ట్రాఫిక్ రద్దీ తగ్గుతుంది. మియాపూర్, సర్దార్ పటేల్ నగర్, వసంత్ నగర్, కెపిహెచ్‌బి ఫేజ్ 6 నుండి హైటెక్ సిటీ రోడ్, హఫీజ్‌పేట్ రోడ్ వరకు రోడ్ కనెక్టివిటీని మెరుగయింది.

## మూలాలు

వర్గం:2017 స్థాపితాలు
వర్గం:తెలంగాణ ప్రభుత్వ సంస్థలు
వర్గం:హైదరాబాదు
చార్కోల్ ఆర్ట్

**చార్కోల్ ఆర్ట్** (ఆంగ్లం: **Charcoal (art)**) అనగా కర్ర బొగ్గు ను ఉపయోగించి, చిత్రలేఖనం లో స్కెచ్ ల వంటివి వేయటం.  జిగురు, బంక వంటి పదార్థం వినియోగించకపోతే చార్కో స్కెచ్ లు శాశ్వతత్వాన్ని కోల్పోయే అవకాశం ఉంది. క్రొత్త ఆలోచనలు త్వరిత గతిన చేసేందుకు కళాకారులు చార్కోల్ ని వినియోగిస్తారు.  లావుగా ఉండటం వలన,  గ్రాఫైట్ పెన్సిళ్ళతో  నాజూకైన గీతలను ఉపయోగించి వేయబడే చిత్రపటాల కంటే, చార్కోల్ తో మందంగా ఉండే స్ట్రోకులతో చిత్రపటాలను వ్యత్యాసంగా చిత్రీకరించవచ్చు. వివిధ రకాలైన చార్కోల్ పొడి రూపం లో లేదా పెన్సిళ్ళ రూపం లో లభ్యం అవుతుంది. 

## చిత్రాలు

దస్త్రం:A charcoal sketch (Boston Public Library).jpg|*విన్ స్లో హోమెర్ 1883లో  చిత్రించిన చార్ కోల్ స్కెచ్* 
దస్త్రం:Pivoines 1989.jpg|*1989లో జీన్ మాక్స్ ఆల్బెర్ట్ చిత్రించిన చిత్రం* 
దస్త్రం:Franz Skarbina Porträt-Zeichnung.jpg|1910లో ప్రాన్జ్ స్కార్బినా చిత్రించిన యువతి చిత్రం 


## మూలాలు

వర్గం:చిత్రలేఖనం
సురేందర్ కుమార్

**సురేందర్ కుమార్**(జననం 1993 నవంబర్ 2)భారతదేశానికి చెందిన మైదాన హాకీ క్రీడాకారుడు, అంతర్జాతీయ ఆటలలో భారత జాతీయ జట్టులో డిఫెండర్ గా ఆడుతాడు. 2016, 2020(కాంస్య పతక విజేత జట్టు) ఒలింపిక్ క్రీడలలో భారత జట్టులో ఆడాడు.
## జననం
సురేందర్ 1993 నవంబరు 2వ తేదీన మల్ఖాన్ సింగ్, నీలం దేవి దంపతులకు జన్మించాడు. ఇతను హర్యాన రాష్ట్రం కర్నాల్ జిల్లా వాసి, వీరిది వ్యవసాయ కుటుంబం.
## మూలాలు

## బయటి లింకులు
* సురేందర్ కుమార్(భారతహాకి జాలస్థలి) 
* సురేందర్ కుమార్(ఒలింపియాడ్ జాలస్థలి)

వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
వర్గం:1993 జననాలు
ఖమఖా హైదరాబాదీ

**ఖమఖా హైదరాబాదీ** (1929 &#x2013; 3 మే 2017) తెలంగాణకు చెందిన ఉర్దూ కవి. ఇతని అసలు పేరు గౌస్ మొయియుద్దీన్ అహ్మద్ కాగా ఖమఖా అనేది ఇతని కలంపేరు. కవితలతో పేరొందిన మొయియుద్దీన్, మజాహియా ముషైరాస్‌లో రెగ్యులర్‌గా ఉండేవాడు. తన స్థానిక దక్కనీ మాండలికంలో కవితలు రాశాడు. హాస్యం, వ్యంగ్యంలో రాయడం ఇతని ప్రత్యేకత.

## జీవిత విషయాలు
మొయియుద్దీన్ 1929న తెలంగాణ రాష్ట్ర రాజధాని హైదరాబాదులో జన్మించాడు. ఇతనికి బదర్ హౌస్ ఖమాఖాతో వివాహం జరిగింది. వీరికి ముగ్గురు కుమారులు, ఒక కుమార్తె ఉన్నారు. మహారాష్ట్రలోని నీటిపారుదల శాఖలో పనిచేశాడు. జిందా దిలాన్-ఇ-హైదరాబాద్‌లో సభ్యుడిగా పనిచేశాడు.

## గ్రంథాలు
మొయియుద్దీన్ మూడు పుస్తకాలను రాశాడు.

* *హర్ఫ్-ఇ-ముకారార్* (ఒక స్టోరీ రీటోల్డ్)
* *బా-ఫర్డ్-ఇ-ముహల్*
* *కాగజ్ కే తిషే*

## ఇతర వివరాలు
యునైటెడ్ స్టేట్స్ ఆఫ్ అమెరికా, కెనడా, యునైటెడ్ కింగ్‌డమ్, ఆస్ట్రేలియా, సౌదీ అరేబియా, యునైటెడ్ అరబ్ ఎమిరేట్స్, ఖతార్, బహ్రయిన్, కువైట్, ఒమన్ వంటి దేశాలలో స్టేజ్ షోలలో ప్రదర్శనలు ఇచ్చాడు.

## మరణం
అస్వస్థతతో, పక్షవాతంతో బాధపడుతున్న మొయియుద్దీన్ 2017, మే 3న హైదరాబాదులో మరణించాడు.

## మూలాలు

## బయటి లింకులు
* 

వర్గం:1929 జననాలు
వర్గం:2017 మరణాలు
వర్గం:ఉర్దూ కవులు
వర్గం:హైదరాబాదు జిల్లా కవులు
వర్గం:హైదరాబాదు జిల్లా వ్యక్తులు
తార్సర్ సరస్సు

**తార్సర్ సరస్సు** జమ్మూ కాశ్మీర్ లోని కాశ్మీర్ లోయలో గల అనంతనాగ్ జిల్లాలోని అరు ప్రాంతంలో ఉంది. తార్సర్-మార్సర్ సరస్సులు కాశ్మీర్ లోయలో గల అత్యంత ప్రసిద్ధమైన జంట సరస్సులు.  
## ప్రత్యేకత
మార్సర్ సరస్సు నుండి ఈ సరస్సు 4,000 మీటర్ల(13,000 అడుగులు) ఎత్తులో ఉన్న పర్వతంతో వేరు చేయబడి ఉంటుంది. ఈ రెండు సరస్సుల సామీప్యత, సారూప్య భౌతిక లక్షణాల కారణంగా, రెండు సరస్సులను జంట సోదరీమణులు అని పిలుస్తారు. ఈ రెండు సరస్సులు అనేక సంవత్సరాలుగా ప్రసిద్ధ పర్యాటక కేంద్రంగా పేరు పొందాయి. ఇది తార్సర్-మార్సర్ ట్రెక్ అనే పేరుతో కాశ్మీర్ లోయలో అత్యంత ప్రసిద్ధమైన ట్రెక్‌లలో ఒకటిగా ప్రసిద్ది చెందింది.  16 వ శతాబ్దపు కశ్మీరీ పాలకుడు యూసుఫ్ షా చాక్ తన కవిత్వంలో ఈ జంట సరస్సులను పేర్కొన్నాడు.
 ఈ సరస్సు నుండి వచ్చిన ప్రవాహం దీనికి తూర్పున 15 కిమీ దూరంలో ఉన్న లిడర్‌వాట్ వద్ద లిడర్ నదిలో కలుస్తుంది.
## భౌగోళికం
శీతాకాలంలో, తార్సర్ సరస్సు గడ్డకడుతుంది, భారీ మంచుతో కప్పబడి ఉంటుంది. ఇది వేసవిలో కూడా తేలియాడే మంచును కలిగి ఉంటుంది. ఈ సరస్సు చుట్టూ అనేక రకాల పూల మొక్కలు వికసించి ఉంటాయి. హెడీసరం అని పిలువబడే పువ్వులు వసంత ఋతువు చివరలో సరస్సు చుట్టూ ఉన్న ప్రాంతమంతటా కనిపిస్తాయి.
## పక్షులు
ఇక్కడికి వేసవికాలంలో అనేక రకాల వలస పక్షులు వస్తాయి  వీటిలో బార్-హెడ్ గీస్, లామర్‌గేయర్‌లు, హిమాలయన్ డేగలు, బ్లాక్ బుల్బుల్స్ ముఖ్యమైనవి.
## ప్రయాణం
తార్సర్ సరస్సు జూన్ నుండి సెప్టెంబర్ మధ్య గల వేసవి సమయంలో మాత్రమే అందుబాటులో ఉంటుంది. శీతాకాలంలో, భారీ మంచు కారణంగా ట్రెక్‌లు మూసివేయబడతాయి. దీనిని శ్రీనగర్ నుండి అనంతనాగ్, పహల్గామ్ మీదుగా అరు ట్రెక్కింగ్ క్యాంప్‌కు వెళ్లే 102 కిమీల రోడ్డు ద్వారా చేరుకోవచ్చు.

మరో మార్గం గందర్‌బల్ గుండా వెళుతుంది. ఈ మార్గం సింద్ వ్యాలీలోని సర్‌ఫ్రా వద్ద ప్రారంభం అవుతుంది. ఈ ట్రెక్ నిటారుగా ఉన్న కారణంగా, అరు-లిడ్డెర్వాట్ ట్రెక్ ద్వారా సరస్సును చేరుకోవడం, సర్ఫ్రా సింద్ వ్యాలీ ట్రెక్ ద్వారా తిరిగి రావడం ఉత్తమం.

ఇంకో మార్గం శ్రీనగర్ మీదుగా ఉంది.  ఈ మార్గం మార్సర్ సరస్సు వరకు ఉంటుంది. అక్కడి నుండి 4200 మీటర్ల ఎత్తులో ఉన్న పర్వతాన్ని దాటి తార్సర్ సరస్సును చేరుకోవచ్చు.

## మూలాలు

వర్గం:సరస్సులు
వర్గం:జమ్మూ కాశ్మీరు
వర్గం:నీటి వనరులు
గులాం ముర్తజా ఖాన్

**గులాం ముర్తజా ఖాన్** (1760-1840) 19వ శతాబ్దంలో మొఘల్ శకంలో ఢిల్లీకి చెందిన చిత్రకారుడు. మొఘల్ చక్రవర్తి రెండవ అక్బర్ ఆస్థానంలో పనిచేశాడు. బ్రిటిష్ అధికారులైన స్కిన్నర్, విలియం ఫ్రేజర్ దగ్గర కూడా పనిచేశాడు. ఇతని పెయింటింగ్ శైలిని కంపెనీ స్టైల్ అంటారు.

thumb| గులాం ముర్తజా ఖాన్ చిత్రించిన దిల్లీ దర్బార్

## జననం
గులాం ముర్తజా ఖాన్ 1760లో ఢిల్లీలో జన్మించాడు.

## కళారంగం
గులాం ముర్తాజా ఖాన్ ఢిల్లీ రాజ కుటుంబానికి సంబంధించిన ఛాయాచిత్రాలు వేసేవాడు. 1803లో జరిగిన దాడిలో ఢిల్లీని స్వాధీనం చేసుకున్న బ్రిటిష్ అధికారుల వద్ద కూడా ఉద్యోగం చేశాడు. ఇతని మేనల్లుడు మొఘల్ రాజ్య చిత్రకారుడు గులాం అలీ ఖాన్ క్లాసిక్, ఫ్రేజర్ ఆల్బమ్‌లో పనిచేశాడు. పదిహేడవ శతాబ్దపు మొఘల్ శైలిలోనే ఇతను చిత్రాలు గీశాడు. ఇతని శైలి చక్రవర్తి షాజహాన్ హయాంలోని లాంఛనప్రాయమైన సహజత్వాన్ని ప్రతిబింబిస్తుంది.

## మరణం
గులాం ముర్తజా ఖాన్ 1840లో ఢిల్లీలో మరణించాడు.

## మూలాలు

వర్గం:1760 జననాలు
వర్గం:1840 మరణాలు
వర్గం:ఢిల్లీ వ్యక్తులు
వర్గం:చిత్రకారులు
ఫ్రేజర్ ఆల్బమ్

thumb|220x220px| ''ఫ్రేజర్ ఆల్బమ్'' నుండి ఒక ఫోలియో, 1815-1819
thumb|200x200px| విలియం ఫ్రేజర్
**ఫ్రేజర్ ఆల్బమ్** అనేది బ్రిటిష్ ఇండియన్ సివిల్ సర్వెంట్ విలియం ఫ్రేజర్ సంపాదకత్వంలో రూపొందిన పెయింటింగ్స్ ఆల్బమ్. భారతీయ కళలో ఇది గొప్ప కళాఖండంగా పరిగణించబడుతోంది. మొఘల్ సామ్రాజ్య ముగింపుకు సంబంధించిన ముఖ్యమైన డాక్యుమెంటేషన్ ఇందులో ఉంది. ఆల్బమ్ లోని చిత్రాలు 1815 నుండి 1819 మధ్యకాలంలో చిత్రించబడ్డాయి. చివరి మొఘల్ చక్రవర్తి బహదూర్ షా జాఫర్ పాలనలో భారత గవర్నర్ జనరల్ గా, ఢిల్లీ భూభాగ కమిషనర్‌కు ఏజెంట్‌గా విలియం ఫ్రేజర్ ఉన్నాడు.

## ఆల్బమ్ ప్రత్యేకత
ఢిల్లీని మొఘల్ కుటుంబీకులు పరిపాలిస్తున్న సమయంలో అప్పటి జీవిత నేపథ్యం గురించి ఈ ఆల్బమ్ లోని చిత్రాలలో ప్రతిబింబిస్తుంది. ఇందులో ఆ కాలపు గ్రామస్తులు, సైనికులు, వివిధ వేషభూషల పురుషులు, నృత్యం చేసే మహిళలు, ఆఫ్ఘన్ గుర్రాల డీలర్లు, సన్యాసులు, రానియా గ్రామం, భారతీయ ప్రభువుల వంటి చిత్రాలు ఉన్నాయి. మొఘల్ చక్రవర్తి నుండి ఆర్థిక సహాయం తగ్గిన తరువాత గులాం అలీ ఖాన్, అతని సోదరుడు ఫైజ్, కుటుంబం వంటి మొఘల్ చిత్రకారులు ఫ్రేజర్ ఆల్బమ్‌లో పనిచేశారు.

విలియం తన పనిని, దృశ్యాలను రికార్డ్ చేయడానికి స్థానిక కళాకారుడిని నియమించాడు. ఢిల్లీ, చుట్టుపక్కల ప్రాంతాలలో ఉన్న జీవన చిత్రాల నేపథ్యంలో నలభై వాటర్ కలర్స్ చిల్రాలు గీసి 1819లో కలకత్తాలోని జేమ్స్‌కు పంపాడు. తరువాత విలియం ఫ్రేజర్ చేత నియమించబడిన  ముగ్గురు కళాకారులు (గులాం అలీ ఖాన్, లాల్జీ) ప్రకృతి దృశ్యాలు, వాస్తుశిల్పం, భారతదేశంలోని వివిధ ప్రాంతాలలో, ప్రధానంగా హిమాలయాలు, పర్షియా మొదలైన అనేక దృశ్యాలను చిత్రించారు. అవన్నీ స్కాట్లాండ్‌కు తీసుకువెళ్ళబడ్డాయి. 1979లో జేమ్స్ డైరీలు, ఇతర డాక్యుమెంట్లు, చారిత్రక విషయాలతోపాటు కనుగొనబడే వరకు ఫ్రేజర్ కుటుంబంలోనే ఈ చిత్రాలు ఉన్నాయి. విలియం, జేమ్స్ ఫ్రేజర్ సేకరణల నుండి వచ్చిన పెయింటింగ్స్‌లో ఎక్కువ భాగం 1980లో మూడు వేలలలో చెదరగొట్టబడ్డాయి.

## మూలాలు

 
వర్గం:ఢిల్లీ
వర్గం:మొఘల్ సామ్రాజ్యం
వర్గం:చిత్రకళ
విలియం ఫ్రేజర్

thumb|200x200px| విలియం ఫ్రేజర్, 1806నాటి పెయింటింగ్
**విలియం ఫ్రేజర్** (1784 - 22 మార్చి 1835) బ్రిటిష్ ఇండియా సివిల్ సర్వెంట్.  మొఘల్ వంశంలోని చివరి చక్రవర్తి బహాదుర్ షా జఫర్ పరిపాలనలో భారత గవర్నర్ జనరల్గా, ఢిల్లీ భూభాగ కమిషనర్ ఏజెంట్‌గా పనిచేశాడు.

## జననం
విలియం ఫ్రేజర్ 1884లో జన్మించాడు. ఇతని తండ్రి రీలిగ్ ఎడ్వర్డ్ ఫ్రేజర్, అన్న జేమ్స్ బైలీ ఫ్రేజర్.

## మొఘల్ కాలంలో
ఇన్‌వర్నెస్-షైర్, ఈస్ట్ ఇండియా కంపెనీ రాజకీయ సేవలో వృత్తిని చేపట్టడానికి పదహారేళ్ల వయసులో 1801లో భారతదేశానికి వచ్చాడు. కలకత్తాలోని ఫోర్ట్ విలియం కాలేజీలో శిక్షణ పొందిన తరువాత, అతను ఢిల్లీలోని బ్రిటిష్ రెసిడెంట్‌కి సహాయకునిగా నియమించబడ్డాడు. 1814లో భారతదేశానికి వచ్చిన తన అన్న జేమ్స్ ఫ్రేజర్ ను 1815లో కలిసాడు. అన్నదమ్ములిద్దరూ  హిమాలయాలలో  పర్యటించి,  1815 ఆగష్టులో ఢిల్లీకి తిరిగి వచ్చారు.

ప్రస్తుతం హర్యానాలో ఉన్న రానియా *గ్రామంలో, "విలియం ఫ్రేజర్‌కు ప్రియురాలు అమీబాన్, అతని ఇద్దరు ఆంగ్లో-ఇండియన్ కుమారులు, ఒక కుమార్తె ఉండేవారు".* ఢిల్లీలోని సెయింట్ జేమ్స్ చర్చి వెనుక కాశ్మీర్ గేట్ ప్రాంతానికి సమీపంలో నిమ్మ పసుపు రంగులో తక్కువ గోపురం నిర్మాణంతో అతని బంగ్లా ఉండేది.

## ఫ్రేజర్ ఆల్బమ్
[thumb|220x220px| ''[ఫ్రేజర్ ఆల్బమ్* లోని ఒక ఫోలియో, c.1815-1819]]
ఫ్రేజర్ మొఘల్ సంస్కృతి ద్వారా బాగా ప్రభావితమైన బ్రిటిష్ అధికారులలో ఒకడు. కళలకు గొప్ప పోషకుడిగా, మొఘల్ కవి [[మిర్జా గాలిబ్|గాలిబ్]] అభిమానిగా సుపరిచితుడు. *ఫ్రేజర్ ఆల్బమ్* అని పిలువబడే కళాఖండాన్ని రూపొందించాడు. జేమ్స్ ప్రోత్సాహంతో విలియం తన పనిలో వ్యక్తులు, దృశ్యాలను రికార్డ్ చేయడానికి స్థానిక కళాకారుడిని నియమించాడు. అలా రూపొందిన ఆల్బమ్ లో మొఘల్ కాలంలో పేరొందిన కళాకారుల రచనలు, చిత్రాలు ఉన్నాయి. ఢిల్లీని మొఘల్ కుటుంబీకులు పరిపాలిస్తున్న సమయంలో అప్పటి జీవిత నేపథ్యం గురించి ఈ ఆల్బమ్ లోని చిత్రాలలో ప్రతిబింబిస్తుంది. ఇందులో ఆ కాలపు గ్రామస్తులు, సైనికులు, వివిధ వేషభూషల పురుషులు, నృత్యం చేసే మహిళలు, ఆఫ్ఘన్ గుర్రాల డీలర్లు, సన్యాసులు, రానియా గ్రామం, భారతీయ ప్రభువుల వంటి చిత్రాలు ఉన్నాయి.

== మరణం ==
1835 మార్చి 22న తన ఇంటి దగ్గర ఫ్రేజర్ చంపబడ్డాడు. కురీమ్ ఖాన్, షంసుద్దీన్ అహ్మద్ ఖాన్, లోహారు నవాబ్, ఫిరోజ్‌పూర్ జిర్కా చేత నియమించబడిన హంతకుడు, ఫ్రేజర్ ను కార్బైన్‌తో కాల్చగా ఫ్రేజర్ సంఘటనా స్థలంలోనే మరణించాడు. నవాబ్ షంసుద్దీన్ అహ్మద్ ఖాన్, లోహారు, ఫిరోజ్‌పూర్ జిర్కా పాలకుడు, మొఘల్ కవి తండ్రి, దాగ్ డెహల్వి హత్యకు సంబంధించి ఉరితీశారు. ఫ్రేజర్  మరణం గురించి మొఘల్ సామ్రాజ్య న్యాయస్థానంలో తదుపరి ఏజెంట్ సర్ థామస్ మెట్‌కాల్ఫ్ తను రాసిన *ఢిల్లీ పుస్తకం* (1844) లో ప్రస్తావించాడు.

ఫ్రేజర్ ను మొదట స్థానిక శ్మశాన వాటికలో ఖననం చేశారు. 1836లో ఢిల్లీలోని సెయింట్ జేమ్స్ చర్చి నిర్మించిన తరువాత కల్నల్ జేమ్స్ స్కిన్నర్ చేత ఫ్రేజర్ సమాధి పునర్నిర్మించబడింది. ప్రస్తుతం విలియం ఫ్రేజర్ బంగ్లాలో ఉత్తర రైల్వే చీఫ్ ఇంజనీర్ (నిర్మాణం) కార్యాలయం ఉంది. అక్కడికి ఇతరులకు లేదు. విలియం డాల్రింపుల్ 1994లో రాసిన *సిటీ ఆఫ్ జిన్స్‌* పుస్తకంలో ఈ బంగ్లాను సందర్శించినట్లు పేర్కొన్నాడు.

== చిత్రమాలిక ==
<gallery>
దస్త్రం:Description of assassination of William Fraser, Agent to the Governor-General of India, in a 1843 manuscript.jpg|సర్ థామస్ మెట్‌కాఫ్ రాసిన *ఢిల్లీ పుస్తకం'' (1844) లో విలియం ఫ్రేజర్ హత్య వివరణ
దస్త్రం:William Fraser Tomb.jpg|ఢిల్లీలోని కాశ్మీరీ గేట్ సమీపంలోని సెయింట్ జేమ్స్ చర్చి దగ్గర విలియం ఫ్రేజర్ సమాధి.


## మూలాలు

వర్గం:1835 మరణాలు
వర్గం:1784 జననాలు
ప్రణవ్ మోహన్ లాల్

**ప్రణవ్ మోహన్ లాల్**  భారతదేశం లోని  మలయాళ చిత్ర పరిశ్రమకు చెందిన నటుడు,ఇతడు ప్రముఖ  నటుడు మోహన్ లాల్ *కుమారుడు, అతను చిన్న వయసు లోనే  తన తండ్రి  నటించిన  చిత్రం ఒన్నామన్* (2002) లో చిన్న పాత్రతో  నటన ప్రారంభించాడు *, తర్వాత అదే సంవత్సరంలో పునర్జని అనే సినిమాలో*   ప్రధాన పాత్ర పోషించాడు, దీని కోసం  ఉత్తమ బాల కళాకారుడిగా కేరళ రాష్ట్ర చలనచిత్ర అవార్డును గెలుచుకున్నాడు. . న్యూ సౌత్ వేల్స్ విశ్వవిద్యాలయం నుండి తత్వశాస్త్రంలో బ్యాచిలర్ డిగ్రీని పొందాడు.ఇతడు పాటలు రచించడమే కాకుండా చక్కగా  పాడతాడు

ప్రణవ్ 2015 లో తన సినీ ప్రయాణాన్ని   అసిస్టెంట్ డైరెక్టర్ గా ప్రారంభించి  జీతూ జోసెఫ్  వద్ద  రెండు సినిమాలకు  పనిచేశాడు *పాపనాశం* , *జో సట్టి లైఫ్* . *జీతూ జోసెఫ్  దర్శకత్వం వహించిన 2018 చిత్రం ఆదిలో* ప్రధాన పాత్రలో కనిపించాడు, ఆ చిత్రం ఆ  సంవత్సరంలో అత్యధిక వసూళ్లు సాధించిన మలయాళ చిత్రాలలో ఒకటిగా నిలిచింది. ఈ పాత్ర కోసం అతను ఉత్తమ నూతన నటుడిగా సైమా అవార్డు గెలుచుకున్నాడు.  "జిప్సీ ఉమెన్" సినిమాలో పాట రాయడం, పాడట ద్వారా గాయకుడు-పాటల రచయితగా కూడా ప్రవేశించాడు.

## నేపథ్యం
ప్రణవ్ మోహన్ లాల్  జూలై 13 1990 వ సంవత్సరంలో   న భారతదేశంలోని కేరళ రాష్ట్రం లో  తిరువనంతపురంలో నటుడు మోహన్ లాల్  సుచిత్ర బాలాజీలకు జన్మించాడు. అతని  తాత తమిళ సినీ నిర్మాత కె. బాలాజీ  మామ సురేష్ బాలాజి  కూడా నిర్మాత. ప్రణవ్ ప్రాథమిక విద్యా అంతా  బోర్డింగ్ స్కూల్లో పూర్తి చేశాడు అది  తమిళనాడులోని ఊటీలో ఉంది    తర్వాత  ఆస్ట్రేలియాలోని న్యూ సౌత్ వేల్స్ విశ్వవిద్యాలయం నుండి తత్వశాస్త్రంలో బ్యాచిలర్ డిగ్రీని పొందాడు.  

## సినిమా కెరీర్
ప్రణవ్ మొదటిసారిగా  మోహన్ లాల్  నటించి  దర్శకత్వం వహించిన చిత్రం ఒన్నమన్ లో చిన్న పాత్రలో కనిపించిన ప్రణవ్ 2002 లో మళ్ళీ  *తెరపైకి వచ్చాడు* . ఇందులో  అతను తన తండ్రి చిన్నతనంలో పాత్ర ఐనా రవిశంకర్  పాత్ర లో నటించాడు .ఆ  నటనకు  ఉత్తమ బాల నటుడు గా  కేరళ స్టేట్ ఫిల్మ్ అవార్డు అందుకున్నాడు  తర్వాత పై  చదువు ల కోసం అమెరికా వెళ్ళడం వల్ల సినిమాలకు దూరం అయ్యాడు .   2009 *లో  [[ప్రియదర్శన్]]  దర్శకత్వంలో  వచ్చిన  సాగర్ అలియాస్ జాకీ రీలోడెడ్‌లో* ఒక పాటలో అతిధి పాత్రలో కనిపించాడు                                         

## ఫిల్మోగ్రఫీ

## అసిస్టెంట్ డైరెక్టర్ గా చేసిన సినిమాలు

## మూలాలు

## బాహ్య లింకులు
* 
* Pranav Mohanlal on Facebook

వర్గం:జీవిస్తున్న ప్రజలు
వర్గం:1990 జననాలు
ఇచ్చట వాహనములు నిలుపరాదు

**ఇచ్చట వాహనములు నిలుపరాదు** 2021 ఆగస్టు 27న విడుదలైన తెలుగు సినిమా. ఏ1 స్టూడియోస్, శాస్త్ర మూవీస్ బ్యానర్లపై రవిశంకర్ శాస్రి, హరీష్ కోయలగుండ్ల నిర్మించిన ఈ సినిమాకు ఎస్.దర్శన్ దర్శకత్వం వహించాడు. సుశాంత్, మీనాక్షి,  వెన్నెల కిశోర్, ప్రియదర్శి, అభినవ్ గోమటం ప్రధాన పాత్రల్లో నటించారు.

## చిత్ర నిర్మాణం
ఇచ్చట వాహనములు నిలుపరాదు సినిమా 2020 జనవరి 30 హైదరాబాద్ అన్నపూర్ణ స్టూడియోస్‌లో పూజా కార్యక్రమాలతో ప్రారంభమైంది. ఈ సినిమా షూటింగ్ 24 అక్టోబర్ 2020లో పూర్తయింది.ఇచ్చట వాహనములు నిలుపరాదు జనవరి 29, 2021న టీజర్‌ను విడుదల చేశారు.

## నటీనటులు
* సుశాంత్   
* మీనాక్షి చౌదరి
*వెన్నెల కిశోర్  
*ప్రియదర్శి  
*అభినవ్ గోమటం
*ఐశ్వర్య  
*రవివర్మ 
*హరీష్ కోయలగుండ్ల
*వెంకట్

## సాంకేతిక నిపుణులు
*బ్యానర్:  ఏ1 స్టూడియోస్, శాస్త్ర మూవీస్
*నిర్మాత:   రవిశంకర్ శాస్రి, హరీష్ కోయలగుండ్ల
*కథ, స్క్రీన్ ప్లే, దర్శకత్వం:  ఎస్.దర్శన్ 
*మాటలు : సురేష్, భాస్కర్
*సంగీతం:  ప్రవీణ్ లక్కరాజు
*సినిమాటోగ్రఫీ:  ఎం. సుకుమార్
*ఎడిటర్ : గ్యారీ బిహెచ్
*ఆర్ట్ : వి. వి 

## మూలాలు

వర్గం:2021 తెలుగు సినిమాలు
బొమ్మల కొలువు ( 2021 సినిమా)

**బొమ్మల కొలువు** 2021లో విడుదలైన తెలుగు సినిమా. పృథ్వీ క్రియేష‌న్స్‌, కిక్కాస్ స్టోరీ టెల్ల‌ర్ బ్యానర్ల పై ఎ.వి.ఆర్‌.స్వామి నిర్మించిన ఈ సినిమాకు సుబ్బు వేదుల ద‌ర్శ‌క‌త్వం వహించాడు. హృషికేశ్‌, మాళవికా సతీషన్‌, ప్రియాంకశర్మ, శివమ్‌ మల్హోత్రా ప్రధాన పాత్రల్లో నటించారు. ఈ సినిమా 2021 ఆగస్టు 14న విడుదలయింది.

## కథ
నగరంలో తనకు కాబోయే భార్య కనిపించడంలేదని ఒకరు కంప్లయింట్‌, ఇంకొకరు మూడు రోజులుగా గాళ్‌ఫ్రెండ్‌ కనిపించడం లేదని ఒకరు కంప్లయింట్‌ ఇస్తారు ! అమ్మాయిల అదృశ్యం వెనుక ఉన్నదెవరు? ఓ క్వారీలో గుట్టలుగా శవాలు పడటానికి కారణం ఎవరు?  హత్యల వెనక కారణం ఏమిటి ?? హత్యలను ఎవరు చేశారు అని హీరో కనుగొన్నాడా??  అనేదే మిగతా సినిమా కథ.

## నటీనటులు
* హృషికేశ్‌  
*మాళవికా సతీషన్‌ 
*ప్రియాంకశర్మ  
*శివమ్‌ మల్హోత్రా 

## సాంకేతిక నిపుణులు
*బ్యానర్:  పృథ్వీ క్రియేష‌న్స్‌, కిక్కాస్ స్టోరీ టెల్ల‌ర్
*నిర్మాత:  ఎ.వి.ఆర్‌.స్వామి
*కథ, స్క్రీన్ ప్లే, దర్శకత్వం:  సుబ్బు వేదుల
*సంగీతం: ప్రవీణ్  లక్కరాజు 
*సినిమాటోగ్రఫీ:   ఈశ్వర్   
*ఎడిటర్ : ఎం.ఆర్.  వర్మా

## ప్రచారం
ఈ సినిమా ట్రైలర్‌ను ఆగష్టు 10, 2021న విడుదల చేశారు.

## మూలాలు

వర్గం:2021 తెలుగు సినిమాలు
ఏజెంట్ భైరవ

**ఏజెంట్ భైరవ** 2017లో విడుదలైన తెలుగు అనువాద చిత్రం. ఈ చలనచిత్రం 2017లో  తమిళంలో 'భైరవ' పేరుతో విడుదలైంది. విజయ్, కీర్తి సురేష్, జగపతి బాబు, డేనియల్ బాలాజీ ప్రధాన పాత్రల్లో నటించిన ఈ చిత్రాన్ని తెలుగులో బెల్లం రామకృష్ణ రెడ్డి అనువదించి 2017 జులై 7న విడుదల చేశారు. 

## నటీనటులు

*విజయ్  
*కీర్తి సురేష్  
*జగపతి బాబు  
*డేనియల్ బాలాజీ
*సతీష్  
*తంబి రామయ్య 
*మైమ్ గోపి  
*సీజ రోస్ 
*హరీష్ ఉత్తమన్  
*అపర్ణ వినోద్ 
*పప్రి ఘోష్ 
*శ్రీమాన్ 
*ఆడుకాళం నరేన్   
*శరత్ లోహితాశ్వ 
*రోషన్ బషీర్  
*రాజేంద్రన్ 
*వైజి .మహేంద్రన్  
*విజయరాఘవన్ 
*సీమ జి. నాయర్
*జి. మరిముత్తు 
*మాళవిక అవినాష్  
*చార్లెస్ వినోత్ 
*షణ్ముగరాజం 

## సాంకేతిక నిపుణులు
*బ్యానర్:  పుష్యమి ఫిలిం మేకర్స్ 
*నిర్మాత:  బెల్లం రామకృష్ణ రెడ్డి 
*కథ, స్క్రీన్ ప్లే, దర్శకత్వం: భరతన్ 
*సంగీతం: సంతోష్ నారాయణన్
*ఛాయాగ్రహణం: ఎం. సుకుమార్ 
*ఎడిటర్: ప్రవీణ్ కెఎల్
*ఫైట్స్‌: అనల్‌ అరసు  
*ఆర్ట్‌: ఎమ్‌.ప్రభాకరన్‌

## మూలాలు
తుంబా

**తుంబా** 2019లో విడుదలైన తెలుగు సినిమా. ఏ రీగల్ రీల్స్ ప్రై.లి. , రోల్ టైమ్ స్టూడియోస్ , కెజెఆర్ స్టూడియోస్ సంయుక్తంగా నిర్మించిన ఈ సినిమాకు  హరీష్ రామ్ ఎల్.హెచ్. దర్శకత్వం వహించాడు. దర్శన్, ధీనా, కీర్తి పాండియన్ ప్రధాన పాత్రల్లో నటించారు. ఈ అడ్వెంచరస్ ఫాంటసీ సినిమా మొదట తమిళంలో 11 ఏప్రిల్ 2019న విడుదలై,  21 జూన్ 2019న  తెలుగు, మలయాళం, హిందీలలో డబ్బింగ్ చేసి విడుదల చేశారు.
## కథ
అనుకోకుండా అడవిలోకి వచ్చి పడిన పులి (తుంబా), దాని బిడ్డ ప్రమాదవశాత్తు అడివిలోకి వస్తాయి. అలా వచ్చిన ఈ రెండింటి లెక్క గవర్నమెంట్ రికార్డ్స్ లో ఎలాగూ ఉండదు కాబట్టి వీటిని అమ్ముకుని ఎలాగైనా సొమ్ము చేసుకోవాలనే ఆలోచనలో ఉంటాడు అక్కడి ఫారెస్ట్ ఆఫీసర్. ఇదిలా ఉంటే ఆ ఫారెస్ట్ లోపలికి వెళ్ళి ఫోటోస్ తీయడానికి పర్మిషన్ తీసుకున్న వర్ష తో పాటు, ఆ అడవికి దగ్గరలో పులి రియల్ స్టాచ్యూ తయారు చేసే పనిలో ఉన్న మరో ముగ్గురు ఈ విషయాన్ని గ్రహించి ఎలాగైనా ఆ పులిని, దానిబిడ్డని ఆ ఫారెస్ట్ ఆఫీసర్ నుండి కాపాడాలనుకుంటారు. ఇంతకీ తుంబని, దాని బిడ్డని వీళ్ళు కాపాడగలిగారా..? లేదా అనేదే మిగతా సినిమా కథ.
## నటీనటులు
*దర్శన్  
*ధీనా  
*కీర్తి పాండియన్
*ధరణి వాసుదేవన్  
*జార్జ్ విజయ్ నెల్సన్  
*విజయ్  
*కళైయారసన్ కన్నుసామి 
*జయం రవి (అతిధి పాత్రలో)

## సాంకేతిక నిపుణులు

*బ్యానర్:  ఏ రీగల్ రీల్స్ ప్రై.లి. , రోల్ టైమ్ స్టూడియోస్ , కెజెఆర్ స్టూడియోస్ 
*నిర్మాత:  సురేఖ న్యపతి
*కథ, స్క్రీన్ ప్లే, దర్శకత్వం:  హరీష్ రామ్ ఎల్.హెచ్
*మాటలు: రామ్ రాఘవ్, ప్రభాకరన్ ఏఆర్
*సంగీతం:  అనిరుధ్ రవిచంద్రన్, వివేక్ - మెర్విన్, సంతోష్ దయానిధి
*సినిమాటోగ్రఫీ:  నరేన్ ఎలన్
*ఆర్ట్: సురేష్ 
*ఎడిటర్: కలైవనన్ ఆర్ 
*ఫైట్స్: యాక్షన్ 100
*కాస్ట్యూమ్స్: వాసుకి భాస్కర్, పల్లవి సింగ్  
*ఆడియోగ్రఫీ: ఉదయ్ కుమార్ టి, వినయ్ శ్రీధర్  
*సౌండ్ డిజైనర్:  ఆనంద్ కృష్ణమూర్తి, కలరిస్ట్: ప్రశాంత్ సోమశేఖర్  
*విఎఫ్ఎక్స్ క్రియేటివ్ డైరెక్టర్: విల్లవన్ కే.జీ  
*విఎఫెక్స్ డైరెక్టర్: శ్రీరంగరాజ్ జె  
*విఎఫ్ఎక్స్ ప్రొడ్యూసర్; చంద్రమోహన్ జె  
*పీఆర్వో: నాయుడు - ఫణి 
*ప్రొడక్షన్ ఎగ్జిక్యూటివ్: అశోక్ వి 
*ఎగ్జక్యూటివ్ ప్రొడ్యూసర్: మెల్విన్ సైమన్  

## మూలాలు
వాసుపల్లి గణేష్ కుమార్

**వాసుపల్లి గణేష్‌ కుమార్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన ఆంధ్రప్రదేశ్ అసెంబ్లీ ఎన్నికల్లో దక్షిణ విశాఖపట్నం నియోజకవర్గం నుండి ఎమ్మెల్యేగా గెలిచాడు. అతను తెలుగుదేశం పార్టీని విడిచి తన కుమారులైన సాకేత్, సూర్యలతో పాటు వై.యస్.ఆర్ కాంగ్రెస్ పార్టీకి మద్దతు తెలిపాడు.
## ఉద్యోగ జీవితం
వాసుపల్లి గణేష్‌ కుమార్‌ 1988 సెప్టెంబర్‌ 19న ఇండియన్‌ ఎయిర్‌ఫోర్స్‌ అకాడమీలో పైలట్‌ ఆఫీసర్‌గా చేరి 1994 సెప్టెంబర్‌ 19న ఎయిర్‌ఫోర్స్‌ నుంచి స్వచ్ఛంద పదవీ విరమణ చేసాడు. ఆయన  1994 అక్టోబర్‌ 19న వైజాగ్‌ డిఫెన్స్‌ అకాడమీని ప్రారంభించాడు. 
## రాజకీయ జీవితం
వాసుపల్లి గణేష్‌ 2009లో తెలుగుదేశం పార్టీ ద్వారా రాజకీయాల్లోకి వచ్చి  2009లో జరిగిన అసెంబ్లీ ఎన్నికల్లో దక్షిణ విశాఖపట్నం నియోజకవర్గం నుండి టీడీపీ తరపున పోటీ చేసి కాంగ్రెస్ పార్టీ అభ్యర్థి ద్రోణంరాజు శ్రీనివాస రావు చేతిలో ఓటమి పాలయ్యాడు. ఆయన 2014లో తెలుగుదేశం పార్టీ అభ్యర్థిగా పోటీ చేసి వైసీపీ అభ్యర్థి కోలా గురువులు పై, 2019లో వైసీపీ అభ్యర్థి ద్రోణంరాజు శ్రీనివాస రావు పై తెలుగుదేశం పార్టీ అభ్యర్థిగా పోటీ చేసి ఎమ్మెల్యేగా గెలిచాడు.

వాసుపల్లి గణేష్‌ టీడిపిని విడి వైసీపీకి మద్దతుగా ఉండడంతో టీడీపీ వేసిన పిటిషన్‌తో ఆ పార్టీని వీడిన ఆయనపై అనర్హత వేటు వేస్తూ 2024 ఫిబ్రవరి 26న స్పీకర్‌ తమ్మినేని సీతారాం నిర్ణయం తీసుకున్నాడు.

## మూలాలు

వర్గం:విశాఖపట్నం జిల్లా నుండి ఎన్నికైన శాసన సభ్యులు
వర్గం:1964 జననాలు
వర్గం:జీవిస్తున్న ప్రజలు